tripathysagar/odia_wiki huggingface dataset:
ଚନ୍ଦ୍ରଭାନୁ ସିଂହ ଦେଓ  (୧୪ ଅକ୍ଟୋବର ୧୯୩୯ - ୧୬ ସେପ୍ଟେମ୍ବର ୧୯୯୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚନ୍ଦ୍ରଭାନୁ ସିଂହ ଦେଓ ୧୯୩୯ ମସିହାର ଅକ୍ଟୋବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିରେନ୍ଦ୍ରନାଥ ସିଂହଦେଓ ଓ ପତ୍ନୀଙ୍କ ନାମ ରଶ୍ମି ଦେବୀ । ରାଜନୈତିକ ଜୀବନ ଚନ୍ଦ୍ରଭାନୁ ସିଂହ ଦେଓ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଚନ୍ଦ୍ରଭାନୁ ସିଂହ ଦେଓ ୧୯୯୪ ମସିହାର ସେପ୍ଟେମ୍ବର ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୪ ବର୍ଷ ବୟସ ହୋଇଥିଲା ।
ଥାଇରଏଡ ବା ଥାଇରଏଡ ଗ୍ରନ୍ଥି ଏକ ଅନ୍ତସ୍ରାବୀ ଗ୍ରନ୍ଥି ଯାହାର ଦୁଇଟି ଲୋବ   ଥାଏ ଓ ଏହି ଲୋବଦ୍ୱୟ ପରଷ୍ପର ସ‌ହିତ ଇସଥମସ ସାହାଯ୍ୟରେ ସଂଯୁକ୍ତ ହୋଇ ବେକରେ ଥିବା ଆଡାମ ଆପଲ    '   ତଳକୁ ଥାଏ । ଥାଇରଏଡ ଗ୍ରନ୍ଥିରୁ ଥାଇରକ୍ସିନ/ଟି୪ ଓ ଟ୍ରାଇଆୟୋଡୋଥାଇରୋନିନ/ଟି୩  ( / 4 / 3) ନାମକ ଦୁଇଟି ଥାଇରଏଡ ହରମୋନ ଓ କ୍ୟାଲସିଟୋନିନ ନାମକ ଏକ ତୃତୀୟ ହରମୋନ ବାହାରେ  । ଥାଇରଏଡ ହରମୋନ ମୂଖ୍ୟତଃ ଦେହର ବିଏମଆର ଓ ପ୍ରୋଟିନ ବାୟୋସିନଥେସିସ ନିୟନ୍ତ୍ରଣ କରିବା ସ‌ହିତ ଶରୀରବିକାଶକୁ ନିୟନ୍ତ୍ରଣ ମଧ୍ୟ କରନ୍ତି । ଦେହର କ୍ୟାଲସିଅମ ନିୟନ୍ତ୍ରଣ କରିବାରେ କ୍ୟାଲସିଟୋନିନର ଏକ ମୂଖ୍ୟ ଭୂମିକା ଥାଏ । ଥାଇରଏଡରୁ ନିର୍ଗତ ହେଉଥିବା ହରମୋନ, ଆଣ୍ଟିରିଅର ପିଟୁଇଟାରିରୁ ନିର୍ଗତ ହେଉଥିବା ଥାଇରଏଡ ଷ୍ଟିମୁଲେଟିଙ୍ଗ ହରମୋନ  (ଟିଏସଏଚ) ସାହାଯ୍ୟରେ ନିୟନ୍ତ୍ରିତ ହୁଏ ଯାହା ହାଇପୋଥାଲାମସରୁ   ନିର୍ଗତ ଥାଇରୋଟ୍ରୋପିନ-ରିଲିଜିଙ୍ଗ ହରମୋନ  (ଟିଆରଏଚ) ସାହାଯ୍ୟରେ ନିୟନ୍ତ୍ରିତ ହୁଏ  । ଥାଇରଏଡ ଗ୍ରନ୍ଥି ଅନେକ ପ୍ରକାର ଥାଇରଏଡ ରୋଗଦ୍ୱାରା ଆକ୍ରାନ୍ତ ହୁଅନ୍ତି । ଏକ ପ୍ରକାର ଅଟୋଇମ୍ମ୍ୟୁନ ରୋଗ ଗ୍ରେଭସ ଡିଜିଜରେ ଏହି ଗ୍ରନ୍ଥିରୁ ଅତ୍ୟଧିକ ପରିମାଣର ଥାଇରଏଡ ହରମୋନ ନିର୍ଗତ ହେବା ଫଳରେ ହାଇପରଥାଇରଏଡିଜ୍ମ ରୋଗ ହୁଏ । ଅନ୍ୟ ପକ୍ଷରେ ସ୍ୱଳ୍ପ ପରିମାଣର ଥାଇରଏଡ ପରିମାଣ ଯୋଗୁ ହାଇପୋଥାଇରଏଡିଜ୍ମ ହୁଏ ଯାହା ପୃଥିବୀରେ ଆୟୋଡିନ ଅଭାବ ଯୋଗୁ ହୁଏ । ଏଣୁ ଆୟୋଡିନ ଅଭାବ ଜନିତ ହାଇପୋଥାଇରଡିଜ୍ମ ଏକ ମାନସିକ ପଙ୍ଗୁତ୍ୱ  ନିରୋଧକ ରୋଗ । ଆୟୋଡିନ ଅଭାବ ଥିବା ଇଲାକାରେ ହେଉଥିବା ହାସିମୋଟୋ    '   ମଧ୍ୟ ଏକ ଅଟୋଇମ୍ମ୍ୟୁନ ରୋଗ । ଅଧିକନ୍ତୁ ଥାଇରଏଡ କର୍କଟ ରୋଗ ଓ ଅନେକ ପ୍ରକାରର ଥାଇରଏଡ ନୋଡ୍ୟୁଲ   ଥିଲେ ଏହି ରୋଗ ହୋଇପାରେ । ଗଠନ ଏକ ପ୍ରଜାପତି ଭଳି ଦେଖାଯାଉଥିବା ଥାଇରଏଡ ଗ୍ରନ୍ଥି ବେକ ସମ୍ମୁଖରେ ଥାଏ । ଏହାର ବାମ ଓ ଡାହାଣ ଦୁଇଟି ଲୋବ ଥାଏ ଯାହା ଏକ ଅଣଓସାରିଆ ଇସଥମସ ସାହାଯ୍ୟରେ ସଂଯୁକ୍ତ ହୋଇଥାଏ । ପ୍ରାପ୍ତ ବୟସ୍କ ଲୋକର ଥାଇରଏଡର ଓଜନ ୨୫ଗ୍ରା; ପ୍ରତ୍ୟେକ ଲୋବର ଲମ୍ବ ୫ ସେମି, ଓସାର ୩ ସେମି ଓ ମୋଟେଇ ୨ ସେମି ହୋଇଥାଏ । ମହିଳାଙ୍କର ଏହି ଗ୍ରନ୍ଥିର ଆକାର ବଡ଼ ଥାଏ ଓ ଗର୍ଭାବସ୍ଥାରେ ଏହାର ଆକାର ଅଧିକ ହୋଇଯାଏ । ରକ୍ତ, ଲସିକା ଓ ସ୍ନାୟୁ ଯୋଗାଣ ଥାଇରଏଡ ଗ୍ରନ୍ଥିକୁ ଏକ୍ସଟର୍ନାଲ କ୍ୟାରୋଟିଡ ଧମନୀର ଶାଖା ସୁପିରିଅର ଥାଇରଏଡ ଧମନୀ ଓ ଥାଇରୋସର୍ଭାଇକାଲ ଟ୍ରଙ୍କର ଶାଖା ଇନଫିରିଅର ଥାଇରଏଡ ଧମନୀ ଦ୍ୱୟ ରକ୍ତ ଯୋଗାନ୍ତି । ଏହି ଧାମନୀଦ୍ୱୟ ଆଣ୍ଟିରିଅର ଓ ପୋଷ୍ଟିରିଅର ଶାଖାରେ ବିଭକ୍ତ ହୋଇ ରକ୍ତ ଯୋଗାଣ କରନ୍ତି । ଏହାର ଶିରାର ରକ୍ତ ସୁପିରିଅର ଥାଇରଏଡ ଓ ମଧ୍ୟ ଥାଇରଏଡ ଧମନୀ ମାଧ୍ୟମରେ ଇଣ୍ଟରନାଲ ଜୁଗୁଲାର ଧମନୀରେ ସଂଯୁକ୍ତ ହୁଏ ଓ ଇନଫିରିଆର ଥାଇରଏଡ ଧମନୀ ଯାଇ ବାମ ଓ ଡାହାଣ ବ୍ରାକୀୟଶେଫାଳିକ ଶିରାରେ ସଂଯୁକ୍ତ ହୁଅନ୍ତି । ଥାଇରଏଡରୁ ଲସିକା ଯାଇ ପ୍ରିଲାରିଞ୍ଜିଆଲ ଲସିକା ନୋଡ ଓ ପ୍ରିଟ୍ରାକିଆଲ ଓ ପାରାଟ୍ରାକିଆଲ ନୋଡରେ ସଂଯୁକ୍ତ ହୁଅନ୍ତି । ଥାଇରଏଡକୁ ସୁପିରିଅର ଓ ରିକରେଣ୍ଟ ଲାରିଞ୍ଜିଆଲ ସ୍ନାୟୁ ପରାସିମ୍ପାଥେଟିକ ଦୁଇଟି ସ୍ନାୟୁ ଯୋଗାନ୍ତି ।
ଅଭିନ୍ନ ରାଉତରାୟ ଜଣେ ଭାରତୀୟ ଓଡ଼ିଆ-ଭାଷୀ ଅଭିନେତା ଓ ନାଟ୍ୟ ନିର୍ଦ୍ଦେଶକ । ତାଙ୍କର କେତେକ ଉଲ୍ଲେଖନୀୟ ନାଟକ ଭିତରେ ତାଙ୍କ ଅଭିନୀତ ନାଟକ  "ସେମାନେ ବି ମୋର"  ଏବଂ ତାଙ୍କ ନିର୍ଦ୍ଦେଶିତ ନାଟକ  "ଧୂସର ପୃଥିବୀ"  ଅନ୍ୟତମ । ଜୀବନୀ ପ୍ରାରମ୍ଭିକ ଜୀବନ ସେ ୧୯୬୦ ମସିହା ଜୁନ ୧୮ ତାରିଖରେ ଓଡ଼ିଶାର ଯାଜପୁର ଜିଲ୍ଲାସ୍ଥିତ ବାଲିଚନ୍ଦ୍ରପୁର ବ୍ଳକ ଅନ୍ତର୍ଗତ ତିଗିରିଆ ଗାଁରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଦାମୋଦର ରାଉତରାୟ ଓ ମାତାଙ୍କ ନାମ ରେବତୀ ରାଉତରାୟ । ନାଟ୍ୟ ଅଭିନୟ ଓ ନିର୍ଦ୍ଦେଶନା ସେ ସ୍କୁଲରେ ପାଠପଢ଼ା ସମୟରେ ଓଡ଼ିଆ ନାଟକରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କର ପ୍ରଥମ ନାଟକ ଥିଲା ଉତ୍ତର ପୁରୁଷ ନାଟ୍ୟସଂସ୍ଥାର ନାଟକ  "ସେମାନେ ବି ମୋର"  । ତାହାପରେ ସେ ଉତ୍ତର ପୁରୁଷ ନାଟ୍ୟସଂସ୍ଥା ସହିତ ମିଶି ଅନ୍ୟାନ୍ୟ ନାଟକରେ ଅଭିନୟ କରିଥିଲେ । ରାମଚନ୍ଦ୍ର ବେହେରାଙ୍କ ରଚିତ ନାଟକ  "ଧୂସର ପୃଥିବୀ" ରେ ସେ ପ୍ରଥମ କରି ନିର୍ଦ୍ଦେଶନା ଦେଇଥିଲେ ।
ଏଟୋନୋଜେସ୍ଟ୍ରେଲ ଜନ୍ମ ନିରୋଧ ପ୍ରତ୍ୟାରୋପଣ  (ଇଂରାଜୀ ଭାଷାରେ , ଏକ ବିକ୍ରୟ ନାମ ନେକ୍ସପ୍ଲାନନ) ଏକ ଉପକରଣ ଯାହା ଜନ୍ମ ନିରୋଧ ନିମନ୍ତେ ବ୍ୟବ‌ହୃତ ହେଉଥିବା ଏଟୋନୋଜେସ୍ଟ୍ରେଲ   ମିଶ୍ରିତ ଏକ ରଡ଼କୁ ବୁଝାଏ  । ଏହା ସର୍ବାଧିକ ପ୍ରଭାବଶାଳୀ ଜନ୍ମ ନିରୋଧକ ଯାହାର ଏକ ବର୍ଷର ଫେଲ ହାର ମାତ୍ର ୦.୦୫% । ଏହି ଉପକରଣ ଚର୍ମ ତଳେ ରଖାଯାଏ ଓ ଏହା ୩ ବର୍ଷ ପର୍ଯ୍ୟନ୍ତ କାର୍ଯ୍ୟକ୍ଷମ ରହେ । ଏହି ଉପକରଣ କାଢ଼ିଦେବା ପରେ ଗର୍ଭଧାରଣ କ୍ଷମତା   ସଙ୍ଗେସଙ୍ଗେ ଫେରିଆସେ । ଏହାର ପାର୍ଶ୍ୱ ପ୍ରତିକ୍ରିୟାରେ ପ୍ରାୟ ଏକ ତୃତୀୟାଂଶ ମହିଳାଙ୍କର ଋତୁରୋଧ   ହୁଏ । ଅନିୟମିତ ଋତୁସ୍ରାବ ଅଳ୍ପ କିଛି ମହିଳାଙ୍କର ହୁଏ । ପୃଥୁଳକାୟା ମହିଳାଙ୍କର ଅଳ୍ପ ସମୟ ଅବଧିରେ ଏହା ବଦଳେଇବା ଆବଶ୍ୟକ ହୋଇପାରେ । ଯକୃତ ରୋଗ   ଥିଲେ ଏହା ଦେବାକୁ ଅନୁମତି ଦିଆଯାଏନାହିଁ । ଏହି ଉପକରଣ ଏକ ପ୍ରକାର ଦୀର୍ଘକାଳୀନ ଓଲଟସମ୍ପନ୍ନ ଜନ୍ମ ନିରୋଧକ  । କାର୍ଯ୍ୟକ୍ଷମ ହେବପାଇଁ ଏହାଦ୍ୱାରା ଡିମ୍ବକ୍ଷରଣ   ବନ୍ଦ ହୁଏ, ଜରାୟୁଗ୍ରୀବା   ଝିଲ୍ଲି ମୋଟ ହୁଏ ଓ ଜରାୟୁର   ଅନ୍ତଃସ୍ଥ ଝିଲ୍ଲିରେ   ପରିବର୍ତ୍ତନ ହୁଏ । ଇଣ୍ଡୋନେସିଆରେ ସନ ୧୯୯୮ରେ ଓ ଯୁକ୍ତରାଷ୍ଟ୍ର ଆମେରିକାରେ ସନ ୨୦୬୪ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏହାର ମୂଲ୍ୟ ୮.୯୩ରୁ ୧୩.୨୯ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୮୩.୪୩ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୬୨୫ ଆମେରିକୀୟ ଡଲାର । ସନ ୨୦୧୦ର ଆକଳନ ଅନୁସାରେ ଏହାକୁ ୯୦ରୁ ଅଧିକ ଦେଶର ପ୍ରାୟ ୩ ନିୟୁତ ମହିଳା ବ୍ୟବ‌ହାର କରୁଛନ୍ତି ।
ଏରିଥ୍ରୋମାଇସିନ ଏକ ଆଣ୍ଟିବାୟୋଟିକ ଯାହା ଅନେକ ସଂଖ୍ୟକ ଜୀବାଣୁ ସଂକ୍ରମଣ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଶ୍ୱାସନଳୀ ସଂକ୍ରମଣ, ଚର୍ମ ସଂକ୍ରମଣ, କ୍ଲାମିଡିଆ ସଂକ୍ରମଣ ଓ ସିଫିଲିସ ଆଦି ରୋଗ ଚିକିତ୍ସା ନିମନ୍ତେ ଏରିଥ୍ରୋମାଇସିନ ଦିଆଯାଏ । ଗର୍ଭାବସ୍ଥାରେ ଏହା ଭବିଷ୍ୟତ ନବଜାତ ଶିଶୁର ଗ୍ରୁପ ବି ସ୍ଟ୍ରେପ୍ଟୋକୋକାଲ ସଂକ୍ରମଣ ନ ହେବା ନିମନ୍ତେ ପ୍ରତିଷେଧ ଭାବରେ ଦିଆଯାଏ । ପାକସ୍ଥଳୀରୁ ଖାଦ୍ୟ ନିଷ୍କାସନ ବିଳମ୍ବ ହେଉଥିଲେ ଏରିଥ୍ରୋମାଇସିନ ଦିଆଯାଏ । ଏହା ଶୀରାରେ ଓ ପାଟିବାଟେ ଦିଆଯାଏ । ନବଜାତ ଶିଶୁର ଆଖି ସଂକ୍ରମଣ ପ୍ରତିରୋଧ କରିବା ନିମନ୍ତେ ଏରିଥ୍ରୋମାଇସିନ ଥିବା ଏକ ଆଖି-ମଲମ ରୁଟିନ ହିସାବରେ ଦେବାକୁ ସୁପାରିସ କରାଯାଏ । ଏରିଥ୍ରୋମାଇସିନ ଔଷଧର ମୂଖ୍ୟ ପାର୍ଶ୍ୱ ପ୍ରତିକ୍ରିୟାମାନଙ୍କର ନାମ: ପେଟ କ୍ରାମ୍ପ, ବାନ୍ତି ଓ ତରଳ ଝାଡ଼ା । ଗମ୍ଭୀର ପାର୍ଶ୍ୱା ପ୍ରତିକ୍ରିୟା ମଧ୍ୟରେ କ୍ଲସ୍ଟ୍ରିଡିଅନ ଡିଫିସିଲ କୋଲାଇଟିସ, ଯକୃତ ସମସ୍ୟା, ଲମ୍ବା କ୍ୟୁଟି ଓ ଆଲର୍ଜି ଇତ୍ୟାଦି ପ୍ରଧାନ । ପେନିସିଲିନ ଆଲର୍ଜି ଥିବା ଲୋକଙ୍କନମନ୍ତେ ଏହା ବିପଦମୁକ୍ତ । ଏରିଥ୍ରୋମାଇସିନ ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ମଧ୍ୟ ଏରିଥ୍ରୋମାଇସିନ ବିପଦମୁକ୍ତ । ମାକ୍ରୋଲାଇଡ଼ ପରିବାରର ସଦସ୍ୟ ଏରିଥ୍ରୋମାଇସିନ ଜୀବାଣୁର ପ୍ରୋଟିନ ତିଆରି କମେଇଦିଏ । ସାକାରୋପଲିସ୍ପୋରେ ଏରିଥ୍ରି ଜୀବାଣୁରୁ ଏରିଥ୍ରୋମାଇସିନ ସନ ୧୯୫୨ରେ ପ୍ରଥମେ ପୃଥକ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ବଟିକା ପିଛା ହୋଲସେଲ ମୂଲ୍ୟ ୦.୦୩ରୁ ୦.୦୬ ଆମେରିକୀୟ ଡଲାର ।
କାଳିବାରି ମନ୍ଦିର , ପେଶାୱାର, ଏକ ହିନ୍ଦୁ ମନ୍ଦିର । ଏହା ପାକିସ୍ଥାନର ପେଶାବର ଅଞ୍ଚଳରେ ଖ୍ଇବର ପାଖଟୁନ ଖାବାଠାରେ ରହିଛି ।ଦେବୀ କାଲୀ ଏହି ମନ୍ଦିରର ଅଧିଷ୍ଠାତ୍ରୀ ଦେବୀ ଓ ଏଠାରେ ଦୂର୍ଗା ପୂଜା ମୁଖ୍ୟ ଉତଶବ ଭାବରେ ପାଳିତ କରାଯାଏ । ଇତିହାସ ଗୋରଖନାଥ ମନ୍ଦିର , ଗୋଆର କ୍ଷତ୍ରିୟ ଓ ଦରଗହ ପିର , ଝଣ୍ଡା ବଜାରର ରତନ ନାଥ ଜୀ ସହ ଏହା ପାକିସ୍ତାନର ପେଶୱାରଠାରେ ଅଦ୍ୟାବଧି ରହିଥିବା ମନ୍ଦିର ଭିତରୁ ଅନ୍ୟତମ ।ଏହି ମନ୍ଦିର ଓ ଦରଗହ ପିର ନାଥ ମନ୍ଦିର କେବଳ ଦୁଇଟି ମନ୍ଦିର ଯାହା ସବୁଦିନେ ଖୋଲା ରହେ । କୋର୍ଟର ଆଦେଶ ମୁତାବିକ ଗୋରଖନାଥ ମନ୍ଦିର ଓ ଗୋଆର କ୍ଷତ୍ରିୟ ମନ୍ଦିର ବର୍ଷକୁ ଦିନେ କେବଳ ଦୀପାବଳି ଦିନ ଖୋଲାଯାଇଥାଏ ।
ଲାସ୍ମିଡିଟାନ, ରେସିଭୋ ଏକ ବିକ୍ରୟ ନାମ, ଏକ ଔଷଧ ଯାହା ଅଧକପାଳି ମୁଣ୍ଡବିନ୍ଧାର ଚିକିତ୍ସା ପାଇଁ ବ୍ୟବହୃତ ହୁଏ । ପ୍ରତିଷେଧ ପାଇଁ ଏହା ଉପଯୋଗୀ ନୁହେଁ । ଏହା ପାଟିରେ ଦିଆଯାଏ । ସୁମାଟ୍ରିପଟାନ ଅପେକ୍ଷା ଏହା କମ୍ ପ୍ରଭାବଶାଳୀ ଏବଂ ମହଙ୍ଗା ଅଟେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଥକାପଣ ଏବଂ କାଲୁଆ ଲାଗିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସେରୋଟୋନିନ ସିଣ୍ଡ୍ରୋମ, ଅତ୍ୟଧିକ ଔଷଧ ବ୍ୟବହାର ଜନିତ ମୁଣ୍ଡବିନ୍ଧା ଏବଂ ଖରାପ ସମନ୍ୱୟ ହୋଇପାରେ । ଏହା ଅପବ୍ୟବହାର କଲେ କମ୍ ବିପଦ ଥାଏ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ୫-ଏଚଟି୧ଏଫ  (5- 1 ) ରିସେପ୍ଟର ବା ଗ୍ରହକ ସକ୍ରିୟକ  । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଲାସ୍ମିଡିଟାନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ୧୦୦ ମିଗ୍ରା ମାତ୍ରାର ମୁଲ୍ୟ ପ୍ରାୟ ୮୩ ଡଲାର ଖର୍ଚ୍ଚ ହୋଇଥାଏ । ୨୦୨୧ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ଉପଲବ୍ଧ ନୁହେଁ ।
ଜେକେପୁର ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଛୋଟ ସହର । ଜେକେ ଗୃପ୍ ଅଫ୍ କମ୍ପାନୀଦ୍ୱାରା ପ୍ରତିଷ୍ଠିତ କାଗଜ କଳ ପାଇଁ ସହରଟି ବେଶ୍‌ ଜଣାଶୁଣା । ଜେକେ ଗୃପ ଅଫ୍‌ କମ୍ପାନୀଦ୍ୱାରା ଜେକେ କାଗଜ କଳ ସ୍ଥାପିତ ହୋଇଥିବା ଅଞ୍ଚଳ ଜେକେପୁର ନାମରେ ନାମିତ । ଜେକେପୁର ସହରଟି ସଂଲଗ୍ନ ଛୋଟ ସହର ଚାନ୍ଦିଲିର ଅନତିଦୂରରେ ଗଢ଼ି ଉଠିଛି । ଭୂଗୋଳ ଏହି ସହର ଜିଲ୍ଲା ସଦର ମହକୁମାଠାରୁ ୧୦ କି.ମି ଦୂରରେ ଏବଂ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୩୨୬ କି.ମି ଦୂରରେ ଅବସ୍ଥିତ । ଏହାର ନିକଟତମ ରେଳ ଷ୍ଟେସନ ହେଉଛି ରାୟଗଡ଼ା ଏବଂ ନିକଟତମ ବିମାନବନ୍ଦର ଭୁବନେଶ୍ୱର । ଓଡ଼ିଶା ରାଜ୍ୟ ରାଜପଥ ୪ ଓ ୫ ଏହି ସହର ଦେଇ ଯାଇଅଛି । ଜନସଂଖ୍ୟା ୨୦୧୧ ଜନଗଣନା ଅନୁଯାୟୀ ଏଠାକାର ମୋଟ ଲୋକସଂଖ୍ୟା ହେଉଛି ୧୮,୫୫୨ । ତନ୍ମଧ୍ୟରୁ ପୁରୁଷ ସଂଖ୍ୟା ୯୪୬୭ ଏବଂ ମହିଳା ସଂଖ୍ୟା ୯୦୮୫ । ସାକ୍ଷରତା ହାର ୭୬.୪% ଯାହାକି ଓଡ଼ିଶାର ସାକ୍ଷରତା ହାରଠାରୁ ଅଧିକ ।
କୋଲବି ଡାନିଏଲ ଲୋପେଜ  (ଜନ୍ମ ମଇ ୨୮ ୧୯୮୬) ଜଣେ ଆମେରିକୀୟ ପେଶାଦାର ମଲ୍ଲ , କଳାକାର  । ସେ ଡବ୍ଲ୍ୟୁଡବ୍ଲ୍ୟୁଇର ରଅରେ ଅନୁବନ୍ଧିତ ଅଟନ୍ତି ଯେଉଠାରେ ସେ ନିଜ ଆଖଡା ନା ସେଥ୍ ରୋଲ୍ଲିନ୍ସ ନାମରେ ଜଣା ଯାଆନ୍ତି ।ସେ ୨୦୧୦ରୁ ଡବ୍ଲ୍ୟୁଡବ୍ଲ୍ୟୁଇରେ ଖେଳୁଛନ୍ତି । ୨୦୧୫ରେ ସେ ଡବ୍ଲ୍ୟୁଡବ୍ଲ୍ୟୁଇ ଜଗତର ସୁପରରଷ୍ଟାର ଥିଲେ ।
ମୂର୍ତ୍ତିଦେବୀ ପୁରସ୍କାର ଭାରତୀୟ ଜ୍ଞାନପୀଠ ଦବାରା ୧୯୮୩ରୁ ପ୍ରଦାନ କରାଯାଇ ଆସୁଅଛି । ଉଲ୍ଲେଖନୀୟ ସାହିତ୍ୟ କୃତି ଲାଗି ପ୍ରତିବର୍ଷ ପ୍ରଦାନ କରାଯାଉଥିବା ଏହି ପୁରସ୍କାରକୁ ଜ୍ଞାନପୀଠ ପରେ ଭାରତରେ ଦ୍ୱିତୀୟବଡ଼ ସାହିତ୍ୟ ପୁରସ୍କାର ଭାବେ ବିବେଚନା କରାଯାଏ । ପୁରସ୍କାର ବାବଦରେ ୨ଲକ୍ଷ ଟଙ୍କା, ଏକ ମାନପତ୍ର, ଦେବୀ ସରସ୍ୱତୀଙ୍କ ମୂର୍ତ୍ତି ଓ ଏକ ଶାଲ ପ୍ରଦାନ କରାଯାଇଥାଏ । ଏପର୍ଯ୍ୟନ୍ତ ଦୁଇଜଣ ଓଡ଼ିଆ ପ୍ରତିଭା ରାୟ  (୧୯୯୧) ଓ ହରପ୍ରସାଦ ଦାସ  (୨୦୧୩) ମୂର୍ତ୍ତିଦେବୀ ପୁରସ୍କାର ପାଇଛନ୍ତି  । ୧୯୯୧ରେ ପ୍ରତିଭାରାୟ  'ଯାଜ୍ଞସେନୀ'  ପାଇଁ ଏହି ପୁରସ୍କାର ପାଇଥିବା ବେଳେ ୨୦୧୩ରେ ହରପ୍ରସାଦ ଦାସ  'ବଂଶ'  ପାଇଁ ଏହି ପୁରସ୍କାର ପାଇଛନ୍ତି ।୨୦୦୮ରେ ପ୍ରକାଶିତ  'ବଂଶ' ରେ ମହାଭାରତର ଆଖ୍ୟାନକୁ ଆଧୁନିକ କବିତା ଢଙ୍ଗରେ ପରିବେଷଣ କରାଯାଇଛି ।
ଭାରତ , ସରକାରୀ ଭାବରେ ଭାରତୀୟ ସାଧାରଣ ତନ୍ତ୍ର ଭାବରେ ପରିଚିତ , ଏକ ଦକ୍ଷିଣ ଏସିୟ ଦେଶ । ଏଥିରେ 29ଟି ରାଜ୍ୟ ସହ 7ଟି ଯୁନିଅନ ଟେରିଟରୀ ରହିଛି । ଭାରତର ଜାତୀୟ ଜନ୍ତୁ , ଜାତୀୟ ପକ୍ଷୀ ଇତ୍ୟାଦି ରହିଛି । ଭାରତରେ ବହୁତ ପ୍ରକାର ବିରଳ ପ୍ରଜାତି ସହ ସାଧାରଣ ପକ୍ଷୀ ରହିଥାନ୍ତି । ଦେଶର ବିଭିନ୍ନ ଅଞ୍ଚଳରେ ଭିନ୍ନ ପ୍ରକାର ପ୍ରଜାତିର ପକ୍ଷୀ ଦେଖିବାକୁ ମିଳିଥାଏ । ନିମ୍ମରେ ଏକ ତାଲିକାକୁ ଅନୁଧ୍ୟାନ କଲେ ଭିନ୍ନ ଅଞ୍ଚଳରେ ରହୁଥିବା ପକ୍ଷୀ ମାନଙ୍କ ବିଷୟରେ ବିଷଦ ଭାବରେ ଜାଣି ହୁଏ ।
କନକ ଚଢ଼େଇ  (ଇଂରାଜୀ ଭାଷାରେ , ଜୀବବିଜ୍ଞାନ ନାମ ) ଚଟିଆ ପରି ଦେଖାଯାଉଥିବା ଏକ କ୍ଷୁଦ୍ରାକାର ପକ୍ଷୀ  । ଏହି ପକ୍ଷୀ ଦକ୍ଷିଣ ଏସିଆର କ୍ରାନ୍ତୀୟ ଅଞ୍ଚଳରେ ହିମାଳୟରୁ ଆରମ୍ଭ କରି ଭାରତ, ବଙ୍ଗଳାଦେଶରୁ ପୂର୍ବ ଦିଗରେ ଇଣ୍ଡୋନେସିଆ ପର୍ଯ୍ୟନ୍ତ ବିଭିନ୍ନ ବୁଦାଳିଆ ଜଙ୍ଗଲ, ଘଞ୍ଚ ଜଙ୍ଗଲ ଓ କୃଷିକ୍ଷେତ୍ର ଆଦି ଅଞ୍ଚଳରେ ଦେଖିବାକୁ ମିଳେ । ଛାତିରେ ଧଳା ଛିଟଦାଗଯୁକ୍ତ ଆଉ ଏକ ଫ୍ୟାନଟେଲ୍ ଚଢ଼େଇ ପ୍ରଜାତି ଧୋବଚମ୍ପା  ( . ) ବହୁ ଦିନ ପର୍ଯ୍ୟନ୍ତ କନକ ଚଢ଼େଇର ଏକ ଉପପ୍ରଜାତି ବୋଲି ଧାରଣା ରହିଥିଲା  । ବିବରଣୀ ପୂର୍ଣ୍ଣବୟସ୍କ ଏକ କନକ ଚଢ଼େଇର ଶରୀର ହାରାହାରି ୧୯ ସେଣ୍ଟିମିଟର ଲମ୍ବା । ଏହାର ଲାଞ୍ଜର ରଙ୍ଗ ଗାଢ଼ ଓ ତାହା ବିଞ୍ଛଣା ପରି ମେଲାଇ ହୋଇଥାଏ । କନକ ପକ୍ଷୀର ଲାଞ୍ଜର ଅଗ, ଭ୍ରୂଲତା ଓ କଣ୍ଠ ଧଳା ରଙ୍ଗର ହୋଇଥାଏ । କନକ ଚଢ଼େଇର ବିଭିନ୍ନ ଉପପ୍ରଜାତିର ରଙ୍ଗରେ କିଛି ତାରତମ୍ୟ ଦେଖାଦେଇପାରେ । ହିମାଳୟ ଅଞ୍ଚଳରେ ପରିଲକ୍ଷିତ . ଉପପ୍ରଜାତିର ପକ୍ଷୀଙ୍କ ଦେହ ସିଲଟ ପରି ରଙ୍ଗର, ଆଖି ନିକଟରେ ଚସମା ପରି ଆବରଣ, ଧଳା ଭ୍ରୂଲତା ଓ ଧଳା କଣ୍ଠ ରହିଥାଏ । ଭାରତରେ ଏହି ପକ୍ଷୀକୁ ବିଭିନ୍ନ ସ୍ଥାନୀୟ ନାମ ଦିଆଯାଇଛି; ଯଥା - ଆସାମୀ ଭାଷାରେ ଏହି ପକ୍ଷୀର ନାମ ହେଉଛି ନାସୋନି ସୋରାଇ । ବ୍ୟବହାର ଗଛରେ ନିଜର ନୀଡ଼ ବାନ୍ଧି କନକ ପକ୍ଷୀ ସେଥିରେ ୩ଟି ଅଣ୍ଡା ଦେଇଥାଏ । ଏହାର ଅଣ୍ଡାଗୁଡ଼ିକ ପ୍ରାୟ ୨ ସେଣ୍ଟିମିଟର ଲମ୍ବା । ଅଣ୍ଡାଗୁଡ଼ିକର ରଙ୍ଗ ଧଳା ଓ ତାହା ମଝି ଆଡ଼କୁ ମାଟିଆ ରଙ୍ଗର ଛିଟ ଦାଗ ରହିଥାଏ । କନକ ଚଢ଼େଇ ଏକ କୀଟଭକ୍ଷୀ ପକ୍ଷୀ । ଭୂମିରେ ବା ବୁଦା ଭିତରେ ବିଚରଣ କରୁଥିବା ବେଳେ ଏହା ନିଜର ଲାଞ୍ଜର ପରଗୁଡ଼ିକୁ ବିଞ୍ଛଣା ପରି ଖୋଲି ରଖିଥାଏ । ଏହି ପକ୍ଷୀ ପ୍ରତି ବର୍ଷ ନିଜ ଗୋଟିଏ ପ୍ରକାରର ରାବ ବା ଗୀତର ସ୍ୱରକୁ ଏକ ଅନୁକ୍ରମରେ ଟିକିଏ ଲେଖାଏଁ ବଦଳାଉଥାଏ । ୪-୫ ବର୍ଷ ପରେ ପକ୍ଷୀର ଗୀତ ଅନେକାଂଶରେ ବଦଳିଯାଏ । ଡେଣାରେ ଛିଟଦାଗ ରହିଥିବା ଆଉ ଏକ ଫ୍ୟାନଟେଲ୍ ପକ୍ଷୀ ପ୍ରଜାତି . ସହିତ କନକ ପକ୍ଷୀ ଏକା ପରିବାସରେ ରହିଥାନ୍ତି । ଅଣ୍ଡିରା କନକ ପକ୍ଷୀର ଡାକରୁ ଏମାନଙ୍କୁ ଠଉରାଇବା ସହଜ ହୋଇଥାଏ । ବେଳେବେଳେ ରିପିଡ୍ୟୁରା ଅରିଓଲା ପ୍ରଜାତିର ଡାକ କନକ ପକ୍ଷୀର ଡାକର ଭ୍ରମ ସୃଷ୍ଟି କରିଥାଏ । କିନ୍ତୁ ଅରିଓଲା ପକ୍ଷୀର ଶରୀରର ନିମ୍ନାଂଶ ଧଳା ଓ ତାହାର ଡେଣାରେ ଦୁଇ ଧାଡ଼ି ଧଳା ଦାଗ ରହିଥାଏ ।
ରେଖା ଜୈନ ଜଣେ ଓଡ଼ିଆ ଅଭିନେତ୍ରୀ । ୧୯୯୦ ଦଶକରେ ସେ ଅନେକ ଓଡ଼ିଆ ଚଳଚ୍ଚିତ୍ର, ଆଲବମ ଓ ଟିଭି ଧାରାବାହିକରେ ଅଭିନୟ କରିଥିଲେ । ୨୦୦୧ରେ ଏକ ସଡ଼କ ଦୁର୍ଘଟଣା ଯୋଗୁ ସେ ଆଉ ଅଭିନୟ କରିପାରିନଥିଲେ । ଜୀବନୀ ରେଖା ଗଙ୍ଗାଧର ମେହେର ବିଶ୍ୱବିଦ୍ୟାଳୟରୁ ବାଣିଜ୍ୟରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ ।
ମାଣିକଯୋଡ଼ି, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ନିମୋକାକାଲ ଟିକା ଏକ ପ୍ରକାର ଟିକା ଯାହା ସ୍ଟ୍ରେପ୍ଟୋକୋକସ୍ ନିମୋନି ବିରୁଦ୍ଧରେ କାମ କରେ । ଏହାର ବ୍ୟବ‌ହାରଦ୍ୱାରା କେତେକ ନିମୋନିଆ, ମେନିଞ୍ଜାଇଟିସ ଓ ସେପ୍ସିସ ରୋଗ ପ୍ରତିରୋଧ ହୁଏ । ଦୁଇ ପ୍ରକାର ଟିକା ମିଳୁଛି: ନିମୋକୋକାଲ କଞ୍ଜୁଗେଟ ଟିକା ଓ ନିମୋକୋକାଲ ପଲିସାକାରାଇଡ ଟିକା । ଏହି ଟିକା ମାଂସପେଶୀରେ ବା ଚର୍ମତଳେ ଇଞ୍ଜେକସନ ଆକାରରେ ଦିଆଯାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ ସବୁ ପିଲାଙ୍କୁ ରୁଟିନ ଟିକାକରଣ ସମୟରେ କଞ୍ଜୁଗେଟ ଟିକା ଦେବାକୁ ସୁପାରିସ କରିଛି । ଏହ ମଧ୍ୟରେ ଏଚାଆଇଭି/ଏଆଇଡିଏସ ଅନ୍ତର୍ଭୁକ୍ତ । ତିନିରୁ ଚାରି ଡୋଜ୍ ଦେଲେ ସାଂଘାତିକ ରୋଗମାନଙ୍କରୁ ୭୧ରୁ ୯୩ % ସୁରକ୍ଷା ମିଳେ ।ସୁସ୍ଥ ଲୋକଙ୍କୁ ପଲିସାକାରାଇଡ ଦେଲେ କାର୍ଯ୍ୟକ୍ଷମ ହୁଏ କିନ୍ତୁ ଇମ୍ମ୍ୟୁନିଟି ଅଭାବ ଥିବା ଲୋକ ବା ୨ ବର୍ଷ ବୟସରୁ କମ ପିଲାଙ୍କ କ୍ଷେତ୍ରରେ କାର୍ଯ୍ୟକ୍ଷମ ହୁଏନି । ସାଧାରଣତଃ ଏହା ଏକ ନିରାପଦ ଟିକା । ପ୍ରାୟ ୧୦ % ପିଲାଙ୍କର ଇଞ୍ଜେକସନ ନେବା ସ୍ଥାନ ଲାଲ ଦେଖାଯାଏ, ଜ୍ୱର ହୁଏ ଓ ନିଦରେ ପରିବର୍ତ୍ତନ ହୁଏ । ଅତ୍ୟଧିକ ଆଲର୍ଜି କ୍ୱଚିତ ହୁଏ । ସନ ୧୯୮୦ରେ ପ୍ରଥମ ନିମୋକୋକାଲ ଟିକା ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ୧୭ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୨୫ରୁ ୧୦୦ ଡଲାର ।
ହିନା ରବାନି ଖର  ଇଂରାଜୀ ଭାଷାରେ , ଉର୍ଦ୍ଦୁ ଭାଷାରେ  ( : ; ଜନ୍ମ ୧୯ ନଭେମ୍ବର ୧୯୭୭) ଜଣେ ପାକିସ୍ଥାନୀ   ରାଜନୀତିଜ୍ଞ ଯିଏ ଫେବ୍ରୁଆରୀ ୨୦୧୧ରୁ ମାର୍ଚ୍ଚ ୨୦୧୩ ପର୍ଯ୍ୟନ୍ତ ପାକିସ୍ଥାନର ବିଦେଶ ମନ୍ତ୍ରୀ   ଥିଲେ  । ମାତ୍ର ତେତିଶ ବର୍ଷ ବୟସର ସେ ସବୁଠାରୁ କନିଷ୍ଠ ଓ ପ୍ରଥମ ମହିଳା ଭାବରେ ସେହି ପଦବୀକୁ ଅଳଙ୍କୃତ କରିଥିଲେ । ଖର ମୁଜାଫରଗଡ଼ରେ ଥିବା ଗୋଟିଏ ସାମନ୍ତବାଦୀ   ପରିବାରର ପ୍ରଭାବଶାଳୀ ସଭ୍ୟ ଅଟନ୍ତି । ସେ ଲାହୋର ୟୁନିଭରସିଟିରେ ଓ ୟୁନଭରସିଟି ଅଫ ମାସାଚୁସେଟ ଆମହର୍ସ୍ଟରେ  ବିଜନେସ ମ୍ୟାନେଜମେଣ୍ଟ ଅଧ୍ୟୟନ କରିବା ପରେ ସନ ୨୦୦୨ରେ ପାକିସ୍ଥାନ ମୁସଲିମ ଲିଗ ତରଫରୁ ପାକିସ୍ଥାନ ନ୍ୟାସନାଲ ଆସେମ୍ବ୍ଲିର ସଦସ୍ୟ ହୋଇଥିଲେ । ପାକିସ୍ଥାନ ଅର୍ଥନୈତିକ ପଲିସି ବା ନୀତି   ନିମନ୍ତେ ଉତ୍ତରଦାୟୀ ହୋଇ ମିନିଷ୍ଟର ଅଫ ସ୍ଟେଟରେ ଜୁନିଅର ମନ୍ତ୍ରୀ ହୋଇଥିଲେ ଓ ପ୍ରଧାନ ମନ୍ତ୍ରୀ ସଉକତ ଅଜିଜଙ୍କ ଅଧୀନରେ କାର୍ଯ୍ୟ କରିଥିଲେ । ସନ ୨୦୦୯ରେ ସେ ଦଳ ବଦଳ କରି ପାକିସ୍ଥାନ ପିଓପ୍ଲ ପାର୍ଟିରେ ଯୋଗ ଦେଇ ରିଲେକସନରେ ଜିତିବା ପରେ ବିତ୍ତ ଓ ଅର୍ଥନୀତି ମାମଲାର ମନ୍ତ୍ରୀ   ପଦବୀ ଅଳଙ୍କୃତ କରିଥିଲେ ଓ ସେହି ବର୍ଷ ସେ ପ୍ରଥମ ମହିଳା ଭାବରେ ଜାତୀୟ ବଜେଟ ଉପସ୍ଥାପନ କରିଥିଲେ । ତଦାନନ୍ତୀନ ପ୍ରଧାନ ମନ୍ତ୍ରୀ ୟୁସୁଫ ରାଜା ଗିଲାନି ତାଙ୍କୁ ଜୁଲାଇ ୨୦୧୧ରେ ବିଦେଶ ମନ୍ତ୍ରୀ ଭାର ଦେଇଥିଲେ ଓ ସନ ୨୦୧୩ରେ ଜେନେରାଲ ଇଲେକସନ ପର୍ଯ୍ୟନ୍ତି ସେହି ପଦବୀ ରହିବ ପରେ ସକ୍ରିୟ ରାଜନୀତିରୁ ଅବସର ନେଲେ । ଭାରତ ସାଥିରେ ସେ ସଶକ୍ତ ସମ୍ପର୍କ ରଖିବାକୁ ଚେଷ୍ଟା ଚଲେଇଥିଲେ । ପ୍ରାକ୍ ଜୀବନ ଓ ପରିବାର ପାକିସ୍ଥାନ ପାକିସ୍ଥାନର ମୁଲତାନ ସ‌ହରରେ ସେ ଜନ୍ମ ଗ୍ରହଣ କରିଥିଲେ । ଗୁଲାମ ନୁର ରବାନି ଖରଙ୍କର   ସେ କନ୍ୟା ଥିଲେ । ତାଙ୍କ ପିତା ଜଣେ ଜାତୀୟ ରାଜନୀତିଜ୍ଞ ଥିଲେ ଓ ପାକିସ୍ଥାନ ଜାତୀୟ ଆସେମ୍ବ୍ଲିର   ସଭ୍ୟ ଥିଲେ । ତଦାନନ୍ତୀନ ମୁଖ୍ୟ ମନ୍ତ୍ରୀ ଓ ପଞ୍ଜାବର ଗଭର୍ଣ୍ଣର ଗୁଲାମ ମୁସ୍ତାଫା ଖରଙ୍କର ସେ ଝିଆରୀ ଥିଲେ । ଶିକ୍ଷା ଲାହୋର ୟୁନିଭରସିଟି ଅଫ ମ୍ୟାନେଜମେଣ୍ଟ ବିଜ୍ଞାନର  (  ) ସେ ସ୍ନାତକ ହୋଇଥିଲେ ଯେଉଁଠି ସେ ସନ ୧୯୯୯ରେ ଅର୍ଥନୀତିରେ ବିଏସସି କରି ସମ୍ମାନ ସ‌ହିତ ଉତ୍ତୀର୍ଣ୍ଣ ହୋଇଥିଲେ  । ସନ ୨୦୦୨ରେ ସେ ୟୁନିଭରସିଟି ଅଫ ମାସାଚୁସେଟ  , ଆମହରସ୍ଟରେ ବିଜନେସ ମ୍ୟାମେଜମେଣ୍ଟରେ ମାସ୍ଟର ଡିଗ୍ରୀ ହାସଲ କରିଥିଲେ । ଶିକ୍ଷା ଲାଭ କରିବା ପରଠାରୁ ଲୁମସ ସ‌ହିତ ଖର ସମ୍ପର୍କ ରଖିଥିଲେ । ସନ ୨୦୧୨ରେ ସେ ବିଦେଶ ନୀତି ଓ ଯୁବ ଗଣତନ୍ତ୍ର ଉପରେ ଏକ ବକ୍ତୃତା ଦେଲେ ଓ ଅବଦୁସ ସଲାମ ଇନଷ୍ଟିଚ୍ୟୁଟ ଅଫ ଫିଜିକ୍ସ ନିମନ୍ତେ ଅର୍ଥ ଯୋଗାଡ଼ କରିଥିଲେ । ରାଜନୀତି ପେଷା ସନ ୨୦୦୨ରେ ହୋଇଥିବା ପାକିସ୍ଥାନ ସାଧାରଣ ଇଲେକସନରେ ପାକିସ୍ଥାନ ଆସେମ୍ବ୍ଲିର ସଭ୍ୟ ରୂପେ ମୁଜାଫରଗଡ଼ କ୍ଷେତ୍ରରୁ ନିର୍ବାଚିତ ହୋଇଥଲେ । ତାଙ୍କ ପିତା ଗୁଲାମ ନୁର ରବାନି ଖର ଏହି କ୍ଷେତ୍ରରୁ ପୂର୍ବରୁ ଯିତିଥିଲେ କିନ୍ତୁ ତାଙ୍କ ପରିବାରର ଅଧିକାଂଶ ସଦସ୍ୟ ଏଥିରେ କୃତକାର୍ଯ୍ୟ ହୋଇପାରିନଥିଲେ । ପାର୍ଲିଆମେଣ୍ଟର ସଭ୍ୟ ନିହାତି କମ୍‌ରେ ଏକ ୟୁନିଭରସିଟିର ଡିଗ୍ରୀଧାରୀ ହେବାର ଏକ ନୂଆ ନିୟମରେ ଯୋଗୁ ସେମାନେ କୃତକାର୍ଯ୍ୟ ହୋଇପାରିନଥିଲେ । ପିତାଙ୍କର ଅର୍ଥ ସମର୍ଥନ ଓ ଇଲେକସନ ରାଲିରେ ଯୋଗଦାନ ପାଇବା ଫଳରେ ସେ ଏକ ନୁତନ ପାକିସ୍ଥାନ ମୁସଲିମ ଲିଗ କ୍ୟୁ ଗଠନ କରିଥିଲେ, ଓ କୌଣସି ପୋଷ୍ଟରରେ ତାଙ୍କ ଫଟୋ ଛପେଇ ନଥିଲେ ।
ଅନେକ ଦେବୀ ମନ୍ଦିର  (ମୁଖ୍ୟତଃ କାଳୀ ମନ୍ଦିର) ଗୁଡ଼ିକର ମୁଖଶାଳା ବା ପ୍ରବେଶ ଦ୍ୱାର ଦାନବୀୟ ମୁଖ ଆକୃତିର ହୋଇଥାଏ  । ଏହି ଦାନବୀୟ ମୁଖ କୀର୍ତ୍ତି ମୁଖ ଭାବେ ପରିଚିତ । କିମ୍ବଦନ୍ତୀ ଦାନବରାଜା ଜଳନ୍ଧରର ଦୂତ ଭାବେ ରାହୁ ଆସି ମହାଦେବଙ୍କୁ କହିଥିଲା ପାର୍ବତୀଙ୍କୁ ଭେଟି ରୂପେ ପ୍ରଦାନ କରିବା ପାଇଁ । ଏଥିରେ କ୍ରୋଧିତ ହୋଇ ଶିବଙ୍କ ତୃତୀୟ ନୟନରୁ ଅଗ୍ନିପିଣ୍ଡୁଳା ବାହରି କାଳଭୈରବର ସାକାର ରୂପ ନେଇ ଆଦେଶ ଅପେକ୍ଷାରେ ରହିଲା । ଶିବଙ୍କ ଆଦେଶ ମତେ ରାହୁକୁ ଭକ୍ଷଣ କରିବା କାଳଭୈରବ ଉଦ୍ୟତ ହେବାରୁ ରାହୁ ଶିବଙ୍କ ଶରଣାଗତ ହୋଇ କ୍ଷମା ଭିକ୍ଷା କଲା । ଶିବ ଶାନ୍ତ ହୋଇ କାଳଭୈରବକୁ ରାହୁକୁ ଛାଡ଼ିଦେବାକୁ ନିର୍ଦ୍ଦେଶ ଦେଲେ । କାଳଭୈରବ ରାହୁ ବଦଳରେ କାହାକୁ ଭକ୍ଷଣ କରିବ ପଚାରିବାରୁ ନିଜକୁ ନିଜେ ଭକ୍ଷଣ କରିବାକୁ ନିର୍ଦ୍ଦେଶ ଦେଲେ ।କାଳଭୈରବ ଆଜ୍ଞାମାନି ନିଜକୁ ଗୋଡ଼ପଟରୁ ଭକ୍ଷଣ କରି ଛାତି ପାଖରେ ପହଞ୍ଚିବା ପରେ ଶିବ ତାକୁ ସେଇଠି ଅଟକି, ସେହି ରୂପରେ ମନ୍ଦିରର ମୁଖଶାଳା ବା ପ୍ରବେଶଦ୍ୱର ସାଜିବାକୁ ନିର୍ଦ୍ଦେଶ ଦେଲେ ଓ ଯେଉଁ ଭକ୍ତ ସେଥିମଧ୍ୟରେ ପ୍ରବେଶ କରି ଠାକୁର ଦର୍ଶନକୁ ଯିବ ତାହର ସମସ୍ତ ପାପ କ୍ଷୟ ହେବ ବୋଲି ମହାଦେବ ଆଜ୍ଞା କଲେ ।
ସୁଦର୍ଶନ ମହାନ୍ତି  (୩୧ ମଇ ୧୯୩୩ - ୧୭ ଅପ୍ରେଲ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବେଣୁଧର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖୋର୍ଦ୍ଧା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁଦର୍ଶନ ମହାନ୍ତି ୧୯୩୩ ମସିହାର ମଇ ମାସ ୩୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୋମନାଥ ମହାନ୍ତି ଓ ପତ୍ନୀଙ୍କ ନାମ ବିଧୁଲତା ମହାନ୍ତି ଓ ଇନ୍ଦୁଲତା ମହାନ୍ତି । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ବେଣୁଧର ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସୁଦର୍ଶନ ମହାନ୍ତି ୧୯୯୫ ମସିହାର ଅପ୍ରେଲ ମାସ ୧୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ନବରବି ୧୯୭୦ ଦଶକରେ କଲିକତାରୁ ପ୍ରକାଶିତ ହେଉଥିବା ଏକ ମାସିକ ଓଡ଼ିଆ ପତ୍ରିକା । ପାତିରାମ ପରିଜା, ଏହି ପତ୍ରିକାର ପ୍ରତିଷ୍ଠାତା ଥିଲେ । ଏହି ପତ୍ରିକାଟି ୧୯୭୦ ମସିହାରୁ ରବୀନ୍ଦ୍ର କୁମାର ପରିଜାଙ୍କ ସମ୍ପାଦନାରେ ଆରମ୍ଭ ହୋଇ ୧୯୭୬ ମସିହା ପର୍ଯ୍ୟନ୍ତ ନିୟମିତ ପ୍ରକାଶିତ ହେଉଥିଲା । ୧୯୭୬ ମସିହାରେ ପାତିରାମ ପରିଜାଙ୍କ ପରଲୋକ ପରେ ଏହି ପତ୍ରିକାର ପ୍ରକାଶନ ବନ୍ଦ ହୋଇଥିଲା । ୧୯୯୬ ମସିହାରେ ପୁଣି ଭୁବନେଶ୍ୱରଠାରେ ଏହି ପତ୍ରିକା ସର୍ବେଶ୍ୱର ମହାନ୍ତି ଓ ସନ୍ଧ୍ୟା ମହାନ୍ତିଙ୍କଦ୍ୱାରା ପ୍ରକାଶନ ଆରମ୍ଭ କରାଯାଇଥିଲା । ଏହି ପତ୍ରିକାଟି ବର୍ତ୍ତମାନ ଅନିୟମିତ ଭାବରେ ପ୍ରକାଶିତ ହେଉଛି ।
ରାୟଗଡ଼ା ରେଳ ଷ୍ଟେସନ ଓଡ଼ିଶାର ରାୟଗଡ଼ାଠାରେ ଥିବା ଏକ ରେଳ ଷ୍ଟେସନ । ଇତିହାସ ବିଜୟନଗରମ୍-ପାର୍ବତୀପୁର ରେଳପଥ ୧୯୦୮-୧୯୦୯ରେ ଆରମ୍ଭ ହେବା ପରେ ୧୯୧୩ ମସିହାରେ ଏହା ସାଲୁରକୁ ସଂପ୍ରସାରିତ ହେଲା । ସେତେବେଳେ ପାର୍ବତୀପୁର-ରାୟପୁର ରେଳପଥ, ଯାହାକି ରାୟଗଡ଼ା ମଧ୍ୟଦେଇ ଯାଇଅଛି, ସଂପୂର୍ଣ୍ଣ ହୋଇଥିଲା ।ଏହି ରେଳପଥ ରାୟଗଡ଼ା ନିକଟବର୍ତ୍ତୀ ଜେକେପୁର ତଥା ଥେରୁବାଲି ଭଳି ଶିଳ୍ପାଞ୍ଚଳ ଦେଇ ଯାଇଅଛି । ରାୟଗଡ଼ା ଏବଂ କୋରାପୁଟକୁ ସଂଯୋଗ କରୁଥିବା ରେଳପଥ ୩୧ ଡିସେମ୍ବର, ୧୯୯୮ରେ ସଂପୂର୍ଣ୍ଣ ହେଲା । ଯାତ୍ରୀଙ୍କ ସୁବିଧା ଏଠାରେ ପ୍ରତ୍ୟହ ପ୍ରାୟ ୯୩,୦୦୦ ଯାତ୍ରୀ ଯିବା ଆସିବା କରନ୍ତି । ରାୟଗଡ଼ା ରେଳ ଷ୍ଟେସନରେ ଯାତ୍ରୀଙ୍କ ସୁବିଧା ନିମିତ୍ତ ଦ୍ୱିଶଯ୍ୟା ବିଶିଷ୍ଟ ସାଧାରଣ ପ୍ରତୀକ୍ଷାଳୟ ସହ ଛଅ ଶଯ୍ୟା ବିଶିଷ୍ଟ ଏକ ଯାତ୍ରୀ ଶୟନ କକ୍ଷ  ମଧ୍ୟ ରହିଛି ।
ଭାଗବତ ପ୍ରସାଦ ମହାନ୍ତି  (୨୭ ନଭେମ୍ବର ୧୯୨୯ - ୮ ଡିସେମ୍ବର ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ଭାଗବତ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୭୧, ୧୯୮୫ ଓ ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ସେ ୫ମ ଓ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭାଗବତ ପ୍ରସାଦ ମହାନ୍ତି ୧୯୨୯ ମସିହା ନଭେମ୍ବର ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୂର୍ଯ୍ୟମଣି ମହାନ୍ତି ଏବଂ ପତ୍ନୀଙ୍କ ନାମ କଲ୍ୟାଣି ମହାନ୍ତି । ଭାଗବତଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଭାଗବତ ପ୍ରସାଦ ମହାନ୍ତି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଭାଗବତ ପ୍ରସାଦ ମହାନ୍ତି ୨୦୧୯ ମସିହାର ଡିସେମ୍ବର ମାସ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୦ ବର୍ଷ ବୟସ ହୋଇଥିଲା ।
ଇସାଟୁକ୍ସିମାବ  (ଇଂରାଜୀ ଭାଷାରେ ), ସାର୍କାଲିସା ଏହାର ବେପାର ନାମ, ହେଉଛି ଏକ ଔଷଧ ଯାହା ମଲ୍ଟିପ୍ଲ ମାୟେଲୋମା ରୋଗର ଚିକିତ୍ସା ପାଇଁ ବ୍ୟବ‌ହୃତ ହୁଏ  । ଏହି ରୋଗ ପାଇଁ ଅନ୍ୟ ଚିକିତ୍ସାରେ ବିଫଳ ହୋଇଥିବା ରୋଗୀଙ୍କଠାରେ ଏହା ବ୍ୟବହୃତ ହୁଏ  ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା ପ୍ରାୟ ଡେକ୍ସାମେଥାଜୋନ ଏବଂ ଡାଇଫେନହାଇଡ୍ରାମିନ ସହିତ ଏକତ୍ର ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ ନିଉଟ୍ରୋଫିଲ, ଇନଫ୍ୟୁଜନ୍ ବା ଅନ୍ତର୍ନିଧାନ ପ୍ରତିକ୍ରିୟା, ନିମୋନିଆ, ନାକ ଏବଂ ଗଳା ସଂକ୍ରମଣ, ତରଲ ଝାଡ଼ା ଏବଂ ବ୍ରୋଙ୍କାଇଟିସ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ଅନ୍ୟ କେତେକ ପ୍ରକାରର କର୍କଟ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ସାଧାରଣତଃ ମାୟେଲୋମା ଜୀବକୋଷଗୁଡ଼ିକରେ ଦେଖାଯାଉଥିବା ମୋନୋକ୍ଲୋନାଲ ଆଣ୍ଟିବଡି   ସ‌ହିତ ସିଡି୩୮  ( 38) ସଂଲଗ୍ନ ହୁଏ  । ୨୦୨୦ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇସାଟୁକ୍ସିମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୫୦୦ ମିଗ୍ରାର ମୂଲ୍ୟ ପ୍ରାୟ ୨୫୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୬୦୦ ଡଲାର ଅଟେ ।
ସାଇକ୍ଲିଜିନ  (ଇଂରାଜୀ ଭାଷାରେ ) ଏକ ଔଷଧ ଯାହା ଅଇ  , ବାନ୍ତି  , ମୋସନ ସିକନେସେସ   ବା ମୁଣ୍ଡବୁଲା   ରୋଗର ପ୍ରତିଷେଧ ଓ ଚିକିତ୍ସାରେ ଦିଆଯାଏ  । ସର୍ବାଙ୍ଗ ନିଶ୍ଚେତନ   ପରେ ବା ଓପିଅଏଡ  (ଅଫିମ ସମ୍ପର୍କୀୟ ପଦାର୍ଥ) ବ୍ୟବ‌ହାର ପରେ ଅଇ ହେଲେ ଏହି ଔଷଧ ଦିଆଯାଏ  । ଏହା ପାଟିରେ, ଶିରାଭ୍ୟନ୍ତରରେ   ବା ମଳାଶୟରେ ଦିଆଯାଏ । ସାଇକ୍ଲିଜିନର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଶୁଷ୍କ ପାଟି, କୋଷ୍ଠକାଠିନ୍ୟ   ଓ ଦୃଷ୍ଟି ସମସ୍ୟା ଇତ୍ୟାଦି ଲକ୍ଷଣମାନ ଦେଖାଯାଏ । ପ୍ରତିକ୍ରିୟା ସାଂଘାତିକ ହେଲେ ସ୍ୱଳ୍ପ ରକ୍ତଚାପ   ଓ ମୂତ୍ର ରୋଧନ   ଆଦି ଲକ୍ଷଣ ଦେଖାଯାଏ । ଗ୍ଲକୋମା ରୋଗ ଥିବା ପିଲାଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଏହା ନିରାପଦ ଜଣାଯାଉଥିଲେ ମଧ୍ୟ ଏହାର ଉପ‌ଯୁକ୍ତ ଅନୁଶୀଳନ ହୋଇନାହିଁ । ଏହା ଆଣ୍ଟିକଲିନର୍ଜିକ   ଓ ଆଣ୍ଟିହିସ୍ଟାମିନ   ଶ୍ରେଣୀର ଔଷଧ । ସନ ୧୯୪୭ରେ ସାଇକ୍ଲିଜିନ ଆବିଷ୍କୃଟ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ଖୋଲା ଦୋକାନରେ   ମିଳେ । ଇଂଲଣ୍ଡରେ ଏହାର ୧୦୦ଟି ବଟିକାର ମୂଲ୍ୟ ପ୍ରାୟ ୧୧.୨୬ ପାଉଣ୍ଡ । ଉତ୍‌ଫୁଲ୍ଲ କରିବା ଗୁଣ ଯୋଗୁ ବେଳେ ବେଳେ ଏହାକୁ ବ୍ୟବ‌ହାର କରାଯାଏ ।
ଡୋକରା ଓଡ଼ିଶାର ଏକ ପୁରାତନ ଲୋକ କଳା । ଏହା ପାଖାପାଖି ରାଜ୍ୟ ଯଥା ଛତିଶଗଡ଼, ବିହାର ଓ ବଙ୍ଗଳାରେ ମଧ୍ୟ କରାଯାଇଥାଏ । ଏଥିରେ ମାଟିର ଏକ ଛାଞ୍ଚ ତିଆରି କରାଯାଇଯାଇ ତାହାକୁ ମହୁମାଛି ତିଆରି ମହମରେ ଭରି ଦିଆଯାଇଥାଏ । ପରେ ଗରମ ତରଳ ପିତ୍ତଳକୁ ଏହି ଛାଞ୍ଚରେ ଢାଳି ଦିଆଯାଏ ଯାହା ସେଥିରେ ଥିବା ମହମକୁ ତରଳାଇଦେଇ ଛାଞ୍ଚ ଭିତରେ ଲାଗିଯାଏ । ପରେ ଏହି ମାଟିକୁ ଧୋଇ ମହମକୁ ସଫା କରି ଘଷି ଡୋକରା କଳାକୃତି ସବୁକୁ ବାହାରକୁ ଅଣାଯାଇଥାଏ । ଏହା ଡମର ଆଦିବାସୀମାନଙ୍କ ଲୋକକଳା । ଏଯାବତ ମିଳିଥିବା ଡୋକରା କଳାକୃତି ଭିତରୁ ମହେଞ୍ଜଦାରୋରର ନାଚୁଥିବା ଏକ ଝିଅର ମୂର୍ତ୍ତୀ ସବୁଠୁ ପୁରୁଣା । ଏହା ପାଖାପାଖି ୪୦୦୦ ବର୍ଷ ତଳର ଏକ ଲୋକକଳା ।
ଅଜିତ କୁମାର ମହାନ୍ତି  (ଜନ୍ମ: ୧୯୫୯ ମସିହା) ଜଣେ ଓଡ଼ିଆ ବୈଜ୍ଞାନିକ  । ୧୨ ମାର୍ଚ୍ଚ ୨୦୧୯ ମସିହାରେ ସେ ଭାରତର ବହୁମୁଖୀ ଆଣବିକ ଗବେଷଣା କେନ୍ଦ୍ର,  ଭାବା ଆଣବିକ ଗବେଷଣା କେନ୍ଦ୍ର   ର ନିର୍ଦ୍ଦେଶକ ରୂପେ କାର୍ଯ୍ୟଭାର ଗ୍ରହଣ କରିଥିଲେ । ବ୍ୟକ୍ତିଗତ ଜୀବନ ଏବଂ ଶିକ୍ଷା ଅଜିତ ସନ ୧୯୫୯ ମସିହାରେ ଓଡ଼ିଶାରେ ଜନ୍ମଗ୍ରହଣ କରିଥିଲେ । ୧୯୭୯ ମସିହାରେ ସେ ମୟୁରଭଞ୍ଜର ମହାରାଜା ପୂର୍ଣଚନ୍ଦ୍ର ଭଞ୍ଜଦେଓ ମହାବିଦ୍ୟାଳୟରୁ ପଦାର୍ଥ ବିଜ୍ଞାନରେ ସ୍ନାତକ ଲାଭ କରିଥିଲେ । ୧୯୮୧ ମସିହାରେ କଟକସ୍ଥିତ ରେଭେନ୍ସା ବିଶ୍ୱବିଦ୍ୟାଳୟରୁ ସେ ସ୍ନାତକୋତ୍ତର ଲାଭ କରିଥିଲେ । ଅଜିତ, ୟୁନିଭର୍ସିଟି ଅଫ ମୁମ୍ବାଇରୁ ୧୯୮୩ ମସିହାରେ ଡକ୍ଟରେଟ ଉପାଧି ଲାଭ କରିଥିଲେ । ସେହି ୧୯୮୩ ମସିହାରେ ସେ ୨୬ତମ ବିଏଆରସି ତାଲିମ ବିଦ୍ୟାଳୟରୁ ମଧ୍ୟ ଉତ୍ତୀର୍ଣ୍ଣ ହୋଇଥିଲେ । ପେଶା ୧୯୮୩ ମସିହାରେ ସେ ବିଏଆରସିର ଆଣବିକ ପଦାର୍ଥ ବିଜ୍ଞାନ ବିଭାଗରେ ଯୋଗ ଦେଇଥିଲେ । ତାଙ୍କର ଚଳନ୍ତି ୩୬ ବର୍ଷ କାର୍ଯ୍ୟକାଳରେ ସେ ସବ କୁଲମ୍ବ ବ୍ୟାରିୟରର କୋଳିଜନ ଶକ୍ତିଠାରୁ ଆରମ୍ଭ କରି ରିୟାଲିଟିବିଷ୍ଟିକ ରେଜିମ ପର୍ଯ୍ୟନ୍ତ କାମ କରିଥିଲେ । ବର୍ତ୍ତମାନ ସେ କୋଲକାତାରେସ୍ଥିତ ଶାହା ଇନଷ୍ଟିଚ୍ୟୁଟ ଅଫ ନ୍ୟୁକ୍ଲିୟାର ଫିଜିକ୍ସର ମଧ୍ୟ ନିର୍ଦ୍ଦେଶକ ଅଟନ୍ତି । ବିଏଆରସିର ନିର୍ଦ୍ଧେଶକ ସେ ବର୍ତ୍ତମାନ ତିନି ବର୍ଷ କାଳ କାମ କରିବେ । ସେ ଏହି କାର୍ଯ୍ୟଭାର କେ.ଏନ. ବ୍ୟାସଙ୍କଠାରୁ ନେଲେ ।
ପ୍ରାଥମିକ ବିଲିଆରି କୋଲାଞ୍ଜାଇଟିସ୍  ( ପିବିସି ),  (ଇଂରାଜୀ ଭାଷା)ରେ / ଯାହା ପୂର୍ବରୁ ପ୍ରାଥମିକ ବିଲିଆରି ସିରୋସିସ୍ ଭାବରେ ଜଣାଶୁଣା ଥିଲା  ଯକୃତର କ୍ଷୁଦ୍ର ପିତ୍ତ ନଳୀଗୁଡ଼ିକର ଏକ ଅଟୋମ୍ୟୁମ୍ୟୁନ ରୋଗ ଅଟେ  ସବୁଠାରୁ ସାଧାରଣ ଲକ୍ଷଣ ହେଉଛି ଥକ୍କା, ଗଲୁ, ଏବଂ ଚର୍ମ ଏବଂ ଆଖି ହଳଦିଆ ଦେଖାଯିବା  ଏହି ରୋଗ ଦଶନ୍ଧି ଧରି ଖରାପ ଦିଗକୁ ଗତି କରିପାରେ । ରୋଗ ଜଟିଳ ହେଲେ ସିରୋସିସ୍, ଯକୃତ ବିଫଳତା, ଉଚ୍ଚ ରକ୍ତ କୋଲେସ୍ଟେରଲ, ଏବଂ ମେଦ ଦ୍ରବଣୀୟ ଭିଟାମିନ ଅଭାବ ଦେଖାଯାଏ । ରୋଗର ସଙ୍କଟ କାରକ ମଧ୍ୟରେ ପାରିବାରିକ ଇତିହାସ ମୂଖ୍ୟ ଅଟେ  ଏହା ଅନ୍ୟାନ୍ୟ ଅଟୋଇମ୍ୟୁନ୍ ରୋଗ ଯେପରିକି ହେପାଟାଇଟିସ୍, ସିଲିଆକ୍ ରୋଗ, ରେନଡ଼ ସିଣ୍ଡ୍ରୋମ ରୋଗ ଏବଂ ସ୍କ୍ଲେରୋଡର୍ମା ସହିତ ମଧ୍ୟ ଜଡ଼ିତ ଥାଇପାରେ  ଅନ୍ତର୍ନିହିତ କାର୍ଯ୍ୟବିଧିରେ ଯକୃତର କ୍ଷୁଦ୍ର ପିତ୍ତ ନଳୀଗୁଡ଼ିକର ଧୀର, ପ୍ରଗତିଶୀଳ ବିନାଶ ହୁଏ, ଯାହା ଫଳରେ ପିତ୍ତ ଏବଂ ଅନ୍ୟାନ୍ୟ ବିଷାକ୍ତ ପଦାର୍ଥ ଗୁଡ଼ିକ ଜମିଯାଏ ଓ ଯକୃତକୁ ନଷ୍ଟ କରିଦିଏ। ରୋଗ ନିର୍ଣ୍ଣୟ ପ୍ରାୟତଃ ରକ୍ତ ପରୀକ୍ଷା ଉପରେ ଆଧାରିତ ହୁଏ, ଯେପରିକି ଆଣ୍ଟି-ମାଇଟୋକଣ୍ଡ୍ରିଆଲ୍ ଆଣ୍ଟିବଡି ଏବଂ ଆଲାକାଲାଇନ ଫସଫାଟେଜ ବା କ୍ଷାରୀୟ ଫସଫାଟେଜ୍ କିମ୍ବା ଆବଶ୍ୟକ ସ୍ଥଳେ ଯକୃତ ବାୟୋପ୍ସି କରାଯାଏ । ପ୍ରାରମ୍ଭିକ ଚିକିତ୍ସାରେ ସାଧାରଣତଃ ଉର୍ସୋଡିଅକ୍ସିକୋଲିକ ଏସିଡ     ଦିଆଯାଏ ଯାହା ରୋଗର ପ୍ରଗତିକୁ ମନ୍ଥର କରିଥାଏ  ଓବେଟିକୋଲିକ୍ ଏସିଡ୍   ମଧ୍ୟ ବ୍ୟବହୃତ ହୋଇପାରେ  ଜଟିଳତା ଥିଲେ ତାହାର ପରିଚାଳନା ନିମନ୍ତେ ପ୍ରୟାସ କରାଯାଏ  ଯକୃତ ବିଫଳତା ସୃଷ୍ଟି ହୋଇଥିଲେ ଯକୃତ ପ୍ରତିରୋପଣ କରାଯାଇପାରେ  ପିବିସି ପ୍ରାୟ ୨୫୦୦ରୁ ୫୨୦୦୦ ଲୋକଙ୍କ ମଧ୍ୟରୁ ଜଣକୁ ଆକ୍ରମଣ କରେ  ଏହା ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ୯ ଗୁଣ ଅଧିକ ହୋଇଥାଏ। ୩୦ରୁ ୬୦ ବର୍ଷ ବୟସ ମଧ୍ୟରେ ସାଧାରଣତଃ ଲୋକମାନେ ଏହି ରୋଗରେ ପ୍ରଭାବିତ ହୁଅନ୍ତି  ଏହାକୁ ଅତି କମରେ ୧୮୫୧ ମସିହାରୁ ବର୍ଣ୍ଣନା କରାଯାଇଛି ଏବଂ ୧୯୪୯ ମସିହାରେ ଏହାର ନାମ  "ପ୍ରାଥମିକ ବିଲିୟାରି ସିରୋସିସ୍"  ରଖାଯାଇଥିଲା। ଯେହେତୁ ଏହି ରୋଗରେ ସିରୋସିସ୍ ଦେଖାଯାଏ ତେଣୁ ଏହାର ନୂତନ ନାମକରଣ ସନ ୧୯୧୪ରେ  "ପ୍ରାଥମିକ ବିଲିୟାରି କୋଲାଙ୍ଗାଇଟିସ୍" କୁ ପରିବର୍ତ୍ତନ କରାଯାଇଥିଲା।
ମାଗୁଣି ଚରଣ ଦାସ ଜଣେ ଭାରତୀୟ ପାରମ୍ପରିକ ନୃତ୍ୟଶିଳ୍ପୀ ଥିଲେ । ସେ ପୁରୀ ଜିଲ୍ଲାର ରଘୁରାଜପୁରରେ ଜନ୍ମ ଗ୍ରହଣ କରିଥିଲେ । ଓଡ଼ିଶାର ପାରମ୍ପରିକ ନୃତ୍ୟ ଗୋଟିପୁଅ ପାଇଁ ସେ ଭାରତ ପ୍ରସିଦ୍ଧ ଅଟନ୍ତି । ଦଶଭୁଜା ଗୋଟିପୁଅ ଓଡ଼ିଶୀ ନୃତ୍ୟ ପରିଷଦ  (ଗୋଟିପୁଅ ନୃତ୍ୟ ପାଇଁ ବିଦ୍ୟାଳୟ)ର ସେ ପ୍ରତିଷ୍ଠାତା ଥିଲେ  । ଲୋପ ପାଇ ଆସୁଥିବା ଗୋଟିପୁଅ ନୃତ୍ୟର ସେ ପୁନଃରୁଦ୍ଧାର କରିଥିଲେ । ତାଙ୍କ ନୃତ୍ୟ ଶୈଳୀ ଗୋଟିପୁଅର ରଘୁରାଜପୁର ଘରଣା ଭାବରେ ପରିଚିତ   । ତାଙ୍କ ବିଦ୍ୟାଳୟରେ ନୃତ୍ୟ ତାଲିମ ଦିଆ ଯିବା ସହ ପାଠ ମଧ୍ୟ ପଢ଼ା ଯାଉଥିଲା । ୫ ଡିସେମ୍ବର ୨୦୦୮ରେ ସେ ମୃତ୍ୟୁ ବରଣ କରିଥିଲେ । ପୁରସ୍କାର ଓ ସମ୍ମାନ ଓଡ଼ିଶା ସଙ୍ଗୀତ ନାଟକ ଏକାଡେମି ତରଫରୁ ସେ ତୁଳସୀ ସମ୍ମାନ ପାଇଥିଲେ । ଗୋଟିପୁଅ ନୃତ୍ୟର ଅବଦାନ ପାଇଁ ସେ ୨୦୦୪ରେ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ ।
ଭାରତର ୧୬୦୦କି.ମି ପରିବ୍ୟାତପ୍ତ ପଶ୍ଚିମଘାଟ ପର୍ବତମାଳ ହେଉଛି ବିଶ୍ୱର ୮ ପ୍ରମୁଖ ଜୈବ ବିବିଧତା ପରିପୂର୍ଣ୍ଣ ଅଞ୍ଚଳ ମଧ୍ୟରେ ଅନ୍ୟତମ । ଏହାକୁ ଜାତିସଂଘ ପକ୍ଷରୁ ବିଶ୍ୱ ଐତିହ୍ୟ ତାଲିକାରେ ସ୍ଥାନ ମିଳିଛି । ହିମାଳୟଠାରୁ ପୁରୁଣା କୁହାଯାଉଥିବା ଏହି ପର୍ବତମାଳା ଦେସରେ ମୈସୁମୀ ପ୍ରବାହକୁ ପ୍ରଭାବିତ କରିଥା ଏ। ଗୁଜରାଟ ଓ ମହାରାଷ୍ଟ୍ର ସୀମାଠାରୁ ଆରମ୍ଭ ହୋଇ ଗୋଆ, କର୍ଣ୍ଣାଟକ, ତାମିଲନାଡୁ , କେରଳ ଆଦି ରାଜ୍ୟ ମଧ୍ୟ ଦେଇ ଶେଷରେ କନ୍ୟାକୁମାରୀଠାରେ ଏହି ପର୍ବତମାଳା ଶେଷ ହୋଇଛି । ୨୦୧୨ ମସିହା ଜୁଲାଇ ମାସରେ ଜାତିସଂଘର ଶିକ୍ଷା, ବିଜ୍ଞାନ ଓ ସାଂସ୍କୃତିକ ସଂଗଠନର ୱ୍ଏକ ବୈଠକରେ ଏହାକୁ ବିଶ୍ୱ ଐତିହ୍ୟ ତାଲିକାରେ ସ୍ଥାନିତ ପାଇଁ ଘୋଷଣା କରାଯାଇଥିଲା ।
ଦଣ୍ଡପାଣି ଦାସ  (ଜନ୍ମ: ୧୫ ଜୁଲାଇ ୧୯୨୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଦଣ୍ଡପାଣି ୧୯୨୯ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗାଣ୍ଡୁ ଦାସ ଓ ପତ୍ନୀଙ୍କ ନାମ ଝରା ଦାସ । ରାଜନୈତିକ ଜୀବନ ଦଣ୍ଡପାଣି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।
ଟ୍ରାଇଲାସିକ୍ଲିବ  (ଇଂରାଜୀ ଭାଷାରେ ), କୋସେଲା ବ୍ରାଣ୍ଡ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା କେମୋଥେରାପି ଜନିତ ଅସ୍ଥି ମଜ୍ଜା ଦମନ‌କୁ କମ କରିବାରେ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ପ୍ଲାଟିନମ ଓ ଏଟୋପୋସିଡ୍ ପୂର୍ବରୁ କିମ୍ବା ଛୋଟ ଜୀବକୋଷ ଫୁସଫୁସ କର୍କଟର ଟୋପୋଟେକାନ୍ ଚିକିତ୍ସା ପୂର୍ବରୁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ଳାନ୍ତି, କମ୍ ରକ୍ତ କ୍ୟାଲସିୟମ୍, କମ୍ ରକ୍ତ ପୋଟାସିଅମ୍, କମ୍ ଫସଫେଟ୍, ମୁଣ୍ଡବିନ୍ଧା ଏବଂ ନିମୋନିଆ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଇଞ୍ଜେକସନ ସ୍ଥାନରେ ଯନ୍ତ୍ରଣା ଏବଂ ନିମୋନାଇଟିସ୍ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଅସ୍ଥାୟୀ ଭାବରେ ସିଡିକେ୪ ଓ ସିଡିକେ୬କୁ  ( 4 ଏବଂ 6) ଅବରୋଧ କରି କାମ କରେ  । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାଇଲାସିକ୍ଲିବ୍ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ଯୁକ୍ତରାଜ୍ୟରେ ଉପଲବ୍ଧ ହୋଇନଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୩୦୦ ମିଗ୍ରା ଔଷଧ ପାଇଁ ଏହାର ମୂଲ୍ୟ ୧୬୦୦ ଡଲାର ଥିଲା ।
କ୍ୟାଥରିନ ରବର୍ଟସ ମହେର  (୧୯୮୩ ମସିହା ଅପ୍ରେଲ ୧୮ରେ ଜନ୍ମିତ) ଉଇକିମିଡ଼ିଆ ଫାଉଣ୍ଡେସନର ନିର୍ବାହୀ ନିର୍ଦ୍ଦେଶିକା  । ସେ ଏହି ପଦବୀରେ ୨୦୧୬ ଜୁନଠାରୁ କାର୍ଯ୍ୟରତ । ଆଗରୁ ସେ ମୁଖ୍ୟ ଯୋଗାଯୋଗ ଅଫିସର ଥିଲେ । ଇନଫରମେସନ ଆଣ୍ଡ କମ୍ୟୁନିକେସନ ଟେକନୋଲୋଜିରେ   ଅଭିଜ୍ଞତା ସହ ମହେର ଅଣଲାଭକାରୀ ଓ ଆନ୍ତର୍ଜାତୀୟ ସ୍ତରରେ ବୈଷୟିକ ଜ୍ଞାନକୌଶଳ ବ୍ୟବହାର କରି ମାନବିକ ଅଧିକାର ଓ ଆନ୍ତର୍ଜାତୀୟ ବିକାଶ କରିବା ନିମନ୍ତେ କାମ କରିଛନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ମହେର ଯୁକ୍ତରାଷ୍ଟ୍ର ଆମେରିକାର କନେକ୍ଟିକଟସ୍ଥିତ ଉଇଲଟନଠାରେ ବଡ଼ ହୋଇଥିଲେ ଓ ଉଇଲଟନ ହାଇସ୍କୁଲରୁ ଶିକ୍ଷାଲାଭ କରିଥିଲେ । ହାଇସ୍କୁଲ ପରେ ୨୦୦୩ରେ ମହେର ଦି ଅମେରିକାନ ଇଉନିଭର୍ସିଟି ଅଫ କାଇରୋର ଆରବୀ ଲାଙ୍ଗୁଏଜ ଇନଷ୍ଟିଚ୍ୟୁଟର ଆରବୀ ଲାଙ୍ଗୁଏଜ ଇଣ୍ଟେନସିଭ ପ୍ରୋଗ୍ରାମରୁ ସ୍ନାତକ ଲାଭ କରିଥିଲେ । ସେ ଏହି ଅନୁଭୂତିକୁ ଏକ ତାଙ୍କ ଭିତରେ ଏକ ଗଠନଶୀଳ ଅଭିଜ୍ଞତା ଓ ମଧ୍ୟପ୍ରାଚ୍ୟ ପ୍ରତି ଗଭୀର ପ୍ରେମ ଆରମ୍ଭ କରିଥିଲା ବୋଲି କହନ୍ତି । ମହେର ସିରିଆର   ରୁ    '   ମଧ୍ୟ ଶିକ୍ଷାଲାଭ କରିଥିଲେ । ଏହି ସମୟରେ ଲେବାନନ ଓ ଟ୍ୟୁନିସିଆରେ ମଧ୍ୟ କିଛି ସମୟ କଟାଇଥିଲେ । ୨୦୦୫ରେ ମହେର ନିଉୟର୍କ ବିଶ୍ୱବିଦ୍ୟାଳୟରୁ ମଧ୍ୟପ୍ରାଚ୍ୟ ଓ ଇସଲାମିକ ଶିକ୍ଷାରୁ ସ୍ନାତକ ଲାଭ କରିଥିଲେ । ଉଇକିମିଡ଼ିଆ ଫାଉଣ୍ଡେସନ ଅପ୍ରେଲ ୨୦୧୪ରୁ ମାର୍ଚ୍ଚ ୨୦୧୬ ଯାଏ ମହେର ମୁଖ୍ୟ ଯୋଗାଯୋଗ ଅଫିସର ଭାବେ କ୍ୟାଲିଫର୍ଣିଆର ସାନ ଫ୍ରାନସିସ୍କୋସ୍ଥିତ ଉଇକିମିଡ଼ିଆ ଫାଉଣ୍ଡେସନରେ କାର୍ଯ୍ୟକରିଥିଲେ । ଏହି ସମୟରେ ସେ ୱାସିଂଟନ ପୋଷ୍ଟକୁ ଯୁକ୍ତରାଷ୍ଟ୍ର ଆମେରିକା ଆଇନ ଉପରେ ଏକ ସାକ୍ଷାତକାର ଦେଇଥିଲେ । ୨୦୧୬ ମାର୍ଚ୍ଚରେ ସେ ଉଇକିମିଡ଼ିଆ ଫାଉଣ୍ଡେସନର ସେତେବଳର ନିର୍ବାହୀ ନିର୍ଦ୍ଦେଶିକା ଲିଲା ଟ୍ରେଟିକୋଭଙ୍କ ଇସ୍ତଫା ପରେ କାର୍ଯ୍ୟନିର୍ବାହୀ ନିର୍ଦ୍ଦେଶିକା ଭାବେ ଦାୟିତ୍ୱ ଗ୍ରହଣ କରିଥିଲେ । ମହେର ୨୦୧୬ ଜୁନରେ ନିର୍ବାହୀ ନିର୍ଦ୍ଦେଶିକା ଭାବେ ନିଯୁକ୍ତ ହୋଇଥିଲେ । ୨୦୧୬ ଜୁନ ୨୪ରେ ୨୦୧୬ ଉଇକିମାନିଆରେ ଇଟାଲୀର ଏସିନୋ ଲାରିଓରେ ଜିମି ୱେଲ୍ସଙ୍କଦ୍ୱାରା ଏହି ଘୋଷଣା କରାଯାଇଥିଲା ଟେକନୋଲୋଜି ମାଧ୍ୟମରେ ଲୋକଙ୍କ ତଥ୍ୟ ପାଇବାର ଆଧିକାର ଉନ୍ନତ କରିବା ପାଇଁ ବିଶ୍ୱ ଡିଜିଟାଲ ଅନ୍ତର୍ଭୁକ୍ତି ଉପରେ ସେ ଧ୍ୟାନ ଦେଉଛନ୍ତି ବୋଲି ମହେର ଜଣାଇଥିଲେ । ନେତୃତ୍ୱ [[ଫା
କାଜୁ ବର୍ଫି , ( କାଜୁ କଟାରୀ ନାମରେ ଭି ପରିଚିତ) ଏକ ଭାରତୀୟ ସୁମିଷ୍ଟ ଖାଦ୍ୟ  । ଏହାକୁ କ୍ଷୀର ସହିତ ଗୁଣ୍ଡ ଅବସ୍ଥାରେ ମିଶେଇ ତାକୁ ବହଳ ହେବା ଯାଏ ଫୁଟା ଯାଏ । ଏହା ସହିତ ଅନନ୍ୟ ଶୁଷ୍କ ଫଳ ତଥା କେଶର ମଧ୍ୟ ମିଶା ଯାଇଥାଏ ।ତାହା ପରେ ତାକୁ ଥାଳିରେ ବିଛେଇ ଥଣ୍ଡା ହେବା ଯାଏ ଛାଡି ଦେଇ ତାକୁ ସାଇଜରେ କଟା ଯାଇଥାଏ । ଅନନ୍ୟ ପ୍ରସ୍ତୁତି ବିଧି କାଜୁ ବାଦାମକୁ ପାଣିରେ ଦିର୍ଗ୍ଘ ସମୟ ଧରି ବତୁରା ଯାଏ । ତାହା ଭଲ ଭାବରେ ବତୁରି ଗଲେ ତାକୁ ପେସ୍ଟ ପରି ବାଟାଯାଏ ।ଚିନିକୁ ପାଣିରେ ଫୁଟେଇ ଶିରପ କରି ତାକୁ ସେଇ ବଟା କାଜୁରେ ମିଶା ଯାଏ । ତାହା ସହିତ ଘିଅ , କେଶର ଓ ଅନନ୍ୟ ଶୁଷ୍କ ଫଳର ଗୁଣ୍ଡା ମଧ୍ୟ ମିଶା ଯାଏ । ଏହି ଗରମ ଥିବା ଦ୍ରବଣକୁ ଥଌରେ ରଖି ଥଣ୍ଡା କରାଯାଏ । ତାହା ଥଣ୍ଡା ହେଲା ପରେ ତାକୁ ଡାଇମଣ୍ଡ ଆକାରରେ କଟା ଯାଇ ତାହା ଉପରେ ଖାଦ୍ୟ ଯୋଗ୍ୟ ସିଳଭର ଫଇଲରେ ସଜା ଯାଏ । ତିଆରି ହେଇଥିବା କାଜୁ ବର୍ଫି ଧଳା କିମ୍ବା ଈଷତ ହଳଦିଆ ରଙ୍ଗ ଧାରଣ କରିଥାଏ । ଭାରତରେ ବିକାନେରରେ ପ୍ରସ୍ତୁତ ସୁସ୍ୱାଦୁ ଜୁ ବର୍ଫି ବହୁତ ବିଖ୍ୟାତ । ଏହି କାଜୁ ବର୍ଫି ବିନା ଚିନିରେ ମଦ୍ୟ ଉପଲବ୍ଧ ହେଲାଣି ।
ଆଞ୍ଜିଓମାୟୋଲାଇପୋମା   ସାଧାରଣତଃ ବୃକ୍‌କରେ ହେଉଥିବା ଏକ କୋହଳ ଅର୍ବୁଦ ଯାହା ଚର୍ବି, ରକ୍ତନଳୀ ଓ ମାଂସପେଶୀ ତନ୍ତୁରୁ ସୃଷ୍ଟି ହୁଏ । ଏହି ରୋଗର କ୍ୱଚିତ୍ ଲକ୍ଷଣ ସୃଷ୍ଟି ହୁଏ, କିନ୍ତୁ ବେଳେବେଳେରକ୍ତମେହ ହୁଏ କିମ୍ବା ଫୁଲା ହୋଇପାରେ ଯାହାର ଆକାର ବୃଦ୍ଧି ହେଲେ ଯନ୍ତ୍ରଣା ହୁଏ  ରୋଗ ଜଟିଳ ହେଲେ ହେମୋରେଜିକ ସକ ବା ବୃକ୍‌କ ବିଫଳତା ହୋଇପାରେ  ବେଳେବେଳେ ଅନ୍ୟାନ୍ୟ ଅଙ୍ଗ ଯେପରିକି ଯକୃତ ମଧ୍ୟ ପ୍ରଭାବିତ ହୋଇପାରେ  ଏହି ଅର୍ବୁଦ ୯୦% କ୍ଷେତ୍ରରେ ଟ୍ୟୁବରସ ସ୍କ୍ଲେରୋସିସ  (ଟିଏସସି) ଓ ୫୦% କ୍ଷେତ୍ରରେ ଲିମ୍ଫାଞ୍ଜିଓଲିଓମାୟୋମାଟୋସିସ  (ଏଲଏଏମ) ରୋଗ ଯୋଗୁ ହୋଇଥାଏ  । ଟ୍ୟୁବରସ ସ୍କ୍ଲେରୋସିସରେ ଏକାଧିକ ସ୍ଥାନରେ ଏହି ରୋଗ ଦେଖାଯାଏ  ସେଗୁଡ଼ିକ ମଧ୍ୟ ସ୍ୱତଃପ୍ରବୃତ୍ତ ଭାବରେ ହୋଇପାରେ  ସେମାନଙ୍କୁ ସାଧାରଣତଃ ସିଟି ସ୍କାନ ବା ଏମଆରଆଇଦ୍ୱାରା ଚିହ୍ନଟ କରାଯାଇପାରେ। ଲକ୍ଷଣ ସୃଷ୍ଟି କରୁନଥବା ଛୋଟ ଆଞ୍ଜିଓମାୟୋଲାଇପୋମା ଗୁଡ଼ିକୁ ସାଧାରଣତଃ ତୀକ୍ଷ୍ଣ ନ‌ଜରରେ ରଖାଯାଏ  ବୃହତ୍ କିମ୍ବା ଲକ୍ଷଣ ପ୍ରକାଶିତ ରୋଗ ଥିଲେ ଅସ୍ତ୍ରୋପଚାର କରି ଅପସାରଣ କରାଯାଏ, ଇମ୍ବୋଲାଇଜେସନ ବା ଆବ୍ଲାସନ ଚିକିତ୍ସା କରାଯାଏ । ଟିଏସସି କିମ୍ବା ଏଲଏଏମ କାରଣ ଥିଲେ ଏମଟିଓଆର ଚିକିତ୍ସା ଏକ ବିକଳ୍ପ ହୋଇପାରେ  ବେଳେବେଳେ ଡାଏଲିସିସ୍ କିମ୍ବା ବୃକ୍‌କ ପ୍ରତିରୋପଣ ଆବଶ୍ୟକ ହୁଏ  ଏହି ରୋଗ ସାଧାରଣତଃ ବ‌ହୁତ କମ୍ ଦେଖାଯା । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି । ସାଧାରଣତଃ ୨୦ରୁ ୫୦ ବର୍ଷ ମଧ୍ୟରେ ଏହି ରୋଗ ହୋଇଥାଏ
ବିଳାସିନୀ ମହାନ୍ତି  (ଜନ୍ମ ୧୦ ମଇ ୧୯୬୮), ଜଣେ ଓଡ଼ିଆ ଅନୁବାଦକ  । ସେ ବହୁ ଭାରତୀୟ ଓ ବିଦେଶୀ ଲେଖକମାନଙ୍କ ଲେଖାକୁ ଓଡ଼ିଆରେ ଅନୁବାଦ କରିଛନ୍ତି । ଅନୁବାଦ ପୁସ୍ତକ ଅନାବୃତ ଅନ୍ଧକାର ପାଇଁ ତାଙ୍କୁ ୨୦୧୩ ମସିହାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଁ ମନୋନୀତ କରାଯାଇଛି । ଏହି ଗଳ୍ପ ସଂକଳନଟି ସାଆଦତ ହସନ ମଣ୍ଟୋଙ୍କର ୫୦ଟି ଅନୁବାଦିତ ଉର୍ଦ୍ଦୁ ଗଳ୍ପକୁ ନେଇ ସମୃଦ୍ଧ । ୧୦ ମଇ ୧୯୬୮ ମସିହାରେ ଯାଜପୁରଠାରେ ଜନ୍ମଗ୍ରହଣ କରିଥିବା ବିଳାସିନୀ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ସାହିତ୍ୟରେ ସ୍ନାତକୋତ୍ତର ଶିକ୍ଷା ଲାଭ କରିଛନ୍ତି ଓ ବ୍ରହ୍ମପୁର ବିଶ୍ୱବିଦ୍ୟାଳୟରୁ ଏମ୍.ଫିଲ୍ ମଧ୍ୟ କରିଛନ୍ତି ।
ଭାଇଲୋକ୍ସାଜାଇନ, ଏକ ବେପାର ନାମ କେଲବ୍ରି, ହେଉଛି ଏକ ଔଷଧ ଯାହା ଧ୍ୟାନାଭାବ ଓ ଅତିସକ୍ରିୟତା ବିକାର   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହା ପ୍ରାୟ ୩୦ ବର୍ଷ ଧରି ଅବସାଦ ରୋଗ ପାଇଁ ବ୍ୟବହୃତ ହୋଇଥିଲା, ଯାହା ବାଣିଜ୍ୟିକ କାରଣରୁ ବନ୍ଦ ହୋଇଗଲା । ମୂଳ ସୂତ୍ରଟି ତୁରନ୍ତ ବିମୋଚନ ହୋଇଥିବାବେଳେ ଏହା ଏଡିଏଚଡି ପାଇଁ ବିସ୍ତୃତ-ବିମୋଚନ ନିମନ୍ତେ ବ୍ୟବହୃତ ହୋଇଥିଲା ।ନ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ସମସ୍ୟା, ମୁଣ୍ଡବିନ୍ଧା, ନିଦ୍ରାଳୁ, ଥକାପଣ, ଅଇ, ଶୁଖିଲା ପାଟି, କୋଷ୍ଠକାଠିନ୍ୟ, ବିରକ୍ତିଭାବ, ଦୃତ ହୃଦ୍‌ଗତି ହାର ଏବଂ ରକ୍ତଚାପ ବୃଦ୍ଧି ହୋଇପାରେ । କ୍ୱଚିତ୍, ଏହା ଆତ୍ମହତ୍ୟା ଚିନ୍ତାଧାରା କିମ୍ବା ଆଚରଣର କାରଣ ହୋଇପାରେ କିମ୍ବା ଦ୍ୱିପାକ୍ଷିକ ରୋଗୀଙ୍କ ମାନିଆ ହୋଇପାରେ । ଅପବ୍ୟବହାର ହେବାର କମ୍ ଆଶଙ୍କା ଅଛି । ଏହା ଏକ ସିଲେକ୍ଟିଭ୍ ନରଏପିନେଫ୍ରିନ ରିଅପଟେକ୍ ଇନହିବିଟର   । ଭାଇଲୋକ୍ସାଜାଇନ ୧୯୬୯ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୭୪ରେ ବ୍ରିଟେନରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହି ସମୟରେ ଯୁକ୍ତରାଷ୍ଟ୍ରରେ ଏହା ଅନୁମୋଦିତ ହୋଇନଥିଲା । ଏହାକୁ ୨୦୨୧ ମସିହାରେ ଯୁକ୍ତରାଷ୍ଟ୍ରରେ ପୁନଃ ନିର୍ମାଣ କରାଯାଇଥିଲା ଏବଂ ଅନୁମୋଦନ କରାଯାଇଥିଲା । ଏହା ନିୟନ୍ତ୍ରିତ ପଦାର୍ଥ ନୁହେଁ । ଯୁକ୍ତରାଷ୍ଟ୍ରରେ ଦୈନିକ ୨୦୦ମିଗ୍ରାର ମାତ୍ରା ପାଇଁ ମାସକୁ ପ୍ରାୟ ୩୨୫ ଡଲାର ଖର୍ଚ୍ଚ ହୋଇଥାଏ ।
କୌଣସି ବିଷୟରେ ଗୋଟିଏ ନିରୀକ୍ଷଣ କିମ୍ବା ଛୋଟ ବଡ଼ ଗବେଷଣାକୁ ପରୀକ୍ଷା କୁହାଯାଏ । ପରୀକ୍ଷାଦ୍ୱାରା ଯେକୌଣସି ଜିନିଷର ମାପ ବା ତଉଲ ହୋଇପାରେ ।
ଦେବତା ବିନ୍ଧାଣୀ ଚଢ଼େଇ  (ଈଂରାଜୀରେ , ଜୀବବିଜ୍ଞାନ ନାମ ) ଭାରତ, ଶ୍ରୀଲଙ୍କା ଓ ବଙ୍ଗଳାଦେଶରେ ଦେଖାଯାଉଥିବା ଭୂଇଁଚାପୁଳି ପକ୍ଷୀଙ୍କର ଏକ ଉପପ୍ରଜାତି  । ଜଙ୍ଗଲର ସୀମା ନିକଟରେ ସଂଧ୍ୟା ସମୟରେ ଦେବତା ବିନ୍ଧାଣୀ ବୋବାଇବା ଶୁଣାଯାଏ । ଏହି ପ୍ରାଣୀ ଓ ଏହାର ସମ୍ପର୍କୀୟ ପ୍ରାଣୀଙ୍କ ବର୍ଗୀକରଣ ଅତି ଜଟିଳ । ତେଣୁ ଏସିଆ ମହାଦେଶର ବିଭିନ୍ନ ଭୂଇଁଚାପୁଳିଙ୍କ ଶ୍ରେଣୀବିଭାଗ ପାଇଁ ବିଭିନ୍ନ ପଦ୍ଧତି ଅବଲମ୍ବନ କରାଯାଇଛି । ଏହି ଚଢ଼େଇକୁ ଈଂରାଜୀରେ  (ପାଉଁଶିଆ ଭୂଇଁଚାପୁଳି),  (ଭାରତୀୟ ଜଙ୍ଗଲି ଭୂଇଁଚାପୁଳି) ଇତ୍ୟାଦି ନାମରେ ମଧ୍ୟ ଚିହ୍ନଟ କରାଯାଇଛି  । ପୂର୍ବ ଏସିଆର ପାଉଁଶିଆ ଭୂଇଁଚାପୁଳି . ର ଏକ ଉପପ୍ରଜାତି ବୋଲି ମଧ୍ୟ ସ୍ଥାନେ ସ୍ଥାନେ କୁହାଯାଇଛି । ଏହାର ଡାକକୁ ବାରେଇ ଶୁଣିଲେ ଲାଗିବ ଯେ କେହି ଜଣେ କାଠରେ ଠୁକ୍-ଠୁକ୍ ନିହାଣ ପିଟୁଛି । ପ୍ରଭୁ ଜଗନ୍ନାଥଙ୍କ କିମ୍ବଦନ୍ତୀରେ ବିଶ୍ୱକର୍ମା ବୁଢ଼ା ବଢ଼େଇ ବେଶରେ ଆସି ଏକ କୋଠରୀ ବନ୍ଦ କରି ତାହା ଭିତରେ ମୂର୍ତ୍ତି ନିର୍ମାଣ ଆରମ୍ଭ କରିଥିଲେ । ତାଙ୍କ କୋଠରୀରୁ ଏହି ପରି ମୂର୍ତ୍ତି ନିର୍ମାଣର ଶବ୍ଦ ଆସୁଥିଲା । ତେଣୁ ଏହି ଚଢ଼େଇକୁ କେବଳ ଓଡ଼ିଶାରେ ଦେବତା ବିନ୍ଧାଣୀ ଚଢ଼େଇ ବୋଲି କୁହାଯାଏ । ବର୍ଣ୍ଣନା ଦେବତା ବିନ୍ଧାଣୀ ଚଢ଼େଇର ଦୈର୍ଘ୍ୟ ପ୍ରାୟ ୨୧-୨୪ ସେ.ମି. । ଶ୍ରୀଲଙ୍କାରେ ଦେଖାଯାଉଥିବା ଦେବତା ବିନ୍ଧାଣୀ  ( . ) ଆକାରରେ ସାମାନ୍ୟ ଛୋଟ  । ଏମାନେ ଦେଖିବାକୁ ପାଉଁଶିଆ ଓ କଳା ରଙ୍ଗର । ଡେଣାରେ କୌଣସି ସ୍ୱତନ୍ତ୍ର ଚିହ୍ନ ବା ପଟି ନଥାଏ, ତେଣୁ ଡେଣା ଓ ଶରୀରର ରଙ୍ଗ ପୁରାପୁରି ମିଶିଯାଏ । ଏମାନଙ୍କ ଲାଞ୍ଜ ପାଉଁଶିଆ ଓ କଳା ମିଶା ରଙ୍ଗର । ଅଣ୍ଡିରାମାନଙ୍କ କଣ୍ଠ ପାଖରେ ଏକ ଧଳା ଚିହ୍ନ ଓ ମାଈମାନଙ୍କ କଣ୍ଠ ପାଖରେ ଏକ ମାଟିଆ ଦାଗ ରହିଥାଏ । ଏମାନେ ଠାକୁ-ଠାକୁ-ଠାକୁ ଶବ୍ଦ କରି ବୋବାନ୍ତି  ଆବୃତ୍ତି : ପ୍ରତି ୨ ସେକେଣ୍ଡରେ ୫ ଥର  । ଏହା କେତେକଙ୍କୁ ଦୂରରୁ ଆସୁଥିବା ଇଞ୍ଜିନ୍ ଶବ୍ଦ ପରି ମଧ୍ୟ ଶୁଣାଯାଏ । ଧୀର ଓ ସ୍ଥିର ବେଗର ଏହି ଡାକ ମଝିରେ କିଛି ଭିନ୍ନ ସ୍ୱରର ଡାକ ମଧ୍ୟ ଶୁଣାଯାଏ । ବେଳେବେଳେ ଏମାନଙ୍କ ଡାକ ଏକ ବୋତଲ ମୁହଁରେ ହ୍ୱିସିଲ୍ ଶବ୍ଦ କଲା ଭଳି ଫୁ-ଫୁ ଶବ୍ଦରେ ସମାପ୍ତ ହୁଏ । ଅଲି ଓ ରିପ୍ଲିଙ୍କ ବହିରେ ବର୍ଣ୍ଣିତ ଉକ୍-କ୍ରୁ-କ୍ରୁ ଡାକଟି ଦେବତା ବିନ୍ଧାଣୀ ପରିବର୍ତ୍ତେ ଏକ ପେଚା ପ୍ରଜାତିର   ବୋଲି ଜଣା ପଡ଼ିଥିଲା । ବର୍ଗୀକରଣ ରାସ୍ମୁସେନ୍ ଓ ଆଣ୍ଡର୍ଟନ୍‍ଙ୍କ ୨୦୦୫ ମସିହାର ଗବେଷଣା ପୁସ୍ତକ ଅନୁସାରେ ଭାରତ ଓ ଶ୍ରୀଲଙ୍କାର ଦେବତା ବିନ୍ଧାଣୀ  ( . ) ଏକ ପ୍ରଜାତିର ଏବଂ ପାଉଁଶିଆ ଭୂଇଁଚାପୁଳି   ଏକ ଭିନ୍ନ ପ୍ରଜାତି  ଯାହାର ଅଣ୍ଡା ଓ ଡାକ ମଧ୍ୟ ଅଲଗା ପ୍ରକାରର  । ହିମାଳୟ ଧାରରେ ହଜାରାରୁ ଭୁଟାନ ଓ ବଙ୍ଗଳାଦେଶର ଦକ୍ଷିଣକୁ ଦୃଶ୍ୟମାନ ହଜାରେ ନାମକ ଭୂଇଁଚାପୁଳି ଏହି ପାଉଁଶିଆ ଭୂଇଁଚାପୁଳିର ଏକ ଉପ-ପ୍ରଜାତି ବୋଲି ସେମାନେ ପ୍ରକାଶ କରିଛନ୍ତି । ଆଣ୍ଡାମାନ ଓ ଫୁଏଣ୍ଟଶୋଲିଂରେ ପାଉଁଶିଆ ଭୂଇଁଚାପୁଳି ଦେଖାଯାଇଛନ୍ତି । ପୁରୁଣା କିଛି ଲେଖା ଅନୁସାରେ ଚୀନ ଓ ଜାପାନର ପାଉଁଶିଆ ଭୂଇଁଚାପୁଳି   ଓ ପାଲାଉ ଦ୍ୱୀପର ଫାଲାନିଆ   ଇତ୍ୟାଦିଙ୍କୁ ମଧ୍ୟ ଦେବତା ବିନ୍ଧାଣୀ ପ୍ରଜାତିର ବୋଲି ଧରି ନିଆଯାଇଛି । ଦେବତା ବିନ୍ଧାଣୀର ଜୀବବିଜ୍ଞାନ ନାମର ଅର୍ଥ ହେଲା  "ଭାରତର ଭୂଇଁଚାପୁଳି"  । . ପ୍ରଜାତିକୁ ଭାରତୀୟ ଭୂଇଁଚାପୁଳି ବୋଲି କୁହାଯାଉଥିବାରୁ ଦେବତା ବିନ୍ଧାଣୀ   ଓ ଭାରତୀୟ ଭୂଇଁଚାପୁଳି   ଗୋଟିଏ ପ୍ରାଣୀ ବୋଲି ଭ୍ରମ ଜାତ ହୁଏ । କିନ୍ତୁ ଏହା ଦୁଇଟି ଭିନ୍ନ ପ୍ରଜାତି । ତେଣୁ ପୂର୍ବେ ଏମାନଙ୍କୁ ଅଲଗା ଚିହ୍ନଟ କରାଇବା ପାଇଁ ଦେବତା ବିନ୍ଧାଣୀକୁ ବୋଲି କୁହାଯାଉଥିଲା । ବ୍ୟବହାର ଏମାନେ ସନ୍ଧ୍ୟା ହେଲେ ସକ୍ରିୟ ହୋଇଉଠନ୍ତି । ଦେବତା ବିନ୍ଧାଣୀ ଚଢ଼େଇଙ୍କୁ ପାହାଡ଼ିଆ ତୃଣଭୂମି, ବୁଦା, ଥୁଣ୍ଟା ଗଛର ଖୁଣ୍ଟ ଓ ପଥର ଇତ୍ୟାଦିରେ ବସିଥିବାର ଦେଖାଯାଏ । ଏମାନେ ଗଛ କାଣ୍ଡ ବା ଡାଳରେ ବସି ବୋବାଉଥାନ୍ତି । ଭାରତରେ ଜାନୁଆରୀରୁ ଜୁନ୍ ଓ ଶ୍ରୀଲଙ୍କାରେ ମାର୍ଚ୍ଚରୁ ଜୁଲାଇ ମାସ ଏମାନଙ୍କ ପ୍ରଜନନ ଋତୁ । ଏମାନଙ୍କ ବସାଟି ଭୂମି ଉପରେ ଖୋଲା ସ୍ଥାନରେ ଥାଏ ଓ ସେଥିରେ ଦୁଇଟି ଅଣ୍ଡା ଦିଅନ୍ତି । ଉଭୟ ମାଈ ଓ ଅଣ୍ଡିରା ୧୬-୧୭ ଦିନ ପର୍ଯ୍ୟନ୍ତ ଅଣ୍ଡା ଉଷୁମାଇଥାନ୍ତି ।
କାବିଲ ହେଉଛି ଏକ ଅପରାଧ ଭିର୍ତ୍ତିକ ଚଳଚ୍ଚିତ୍ର । ଏହାର ନିର୍ଦ୍ଦେଶକ ହେଉଛନ୍ତି ସଞ୍ଜୟ ଗୁପ୍ତା । ଏହି ଚଳଚ୍ଚିତ୍ରର କାହାଣୀକୁ ବିଜୟ କୁମାର ମିଶ୍ର ଲେଖିଛନ୍ତି । ଏହାର ପ୍ରଯୋଜକ ହେଉଛନ୍ତି ରାକେଶ ରୋଶନ । ଏହା ଫିଲ୍ମକ୍ରାଫ୍ଟ ବ୍ୟାନରରେ ନିର୍ମାଣ କରାଯାଇଛି । ଏହି କାହାଣୀଟି ୨ଟି ଦୃଷ୍ଟିହୀନ ଯୁବକ ଯୁବତୀଙ୍କ ପ୍ରେମର କାହାଣୀକୁ ନେଇ ନିର୍ମିତ । ଏଥିରେ ହ୍ରତିକ ରୋଶନ ଓ ୟମି ଗୌତମ ମୁଖ୍ୟ ଅଭିନୟ କରିଛନ୍ତି । ଏହାର ସଙ୍ଗୀତ ରାକେଶ ରୋଶନଙ୍କଦ୍ୱାରା ଲେଖା ହୋଇଥିଲା । ଏହି ଚଳଚ୍ଚିତ୍ରଟି ୨୦୧୭ମସିହା ଜାନୁଆରୀ ୨୫ରେ ପ୍ରେକ୍ଷାଳୟକୁ ଆସିଥିଲା । ଏହି ଚଳଚ୍ଚିତ୍ରଟି ତାମିଲ ଓ ତେଲୁଗୁ ଭାଷାରେ ମଧ୍ୟ ପ୍ରେକ୍ଷାଳୟକୁ ଆସିଥିଲା କିନ୍ତୁ ଏହାର ନାମ ଥିଲା ବଲମ । ଏହି ଚଳଚ୍ଚିତ୍ରଟି ବହୁତ ଚର୍ଚ୍ଚିତ ହୋଇଥିଲା । ବହୁତ ଦିନ ପର୍ଯ୍ୟନ୍ତ ଚର୍ଚ୍ଚାରେ ରହିଥିଲା । ଏହି ଚଳଚ୍ଚିତ୍ରର ସଙ୍ଗୀତ ଗୁଡ଼ିକ ବହୁତ ସୁନ୍ଦର ହୋଇଥିଲା । ଏହି ଚଳଚ୍ଚିତ୍ରଟି ରଇଜ ଚଳଚ୍ଚିତ୍ର ସହିତ ଦର୍ଶକଙ୍କ ସମ୍ନାକୁ ଆସିଥିଲା । ଏହି ଚଳଚ୍ଚିତ୍ରଟି ବହୁତ ଲୋକପ୍ରିୟ ହୋଇଥିଲା । ଓ ବକ୍ସ ଅଫିସରେ ୧୭୬.୦୭କୋଟି ବ୍ୟବସାୟ କରିଥିଲା । ଏହି ଚଳଚ୍ଚିତ୍ରଟି ୨୦୧୭ ଫେବ୍ରୁଆରୀ ୨ ତାରିଖରେ ପାକିସ୍ତାନରେ ମଧ୍ୟ ପ୍ରେକ୍ଷାଳୟକୁ ଆସିଥାନ୍ତା କିନ୍ତୁ ଉରି ଆକ୍ରମଣ ପରଠାରୁ ଭାରତୀୟ ଚଳଚ୍ଚିତ୍ର ପାକିସ୍ତାନରେ ବ୍ୟାନ କରାଯାଇଛି ।
ତାମ୍ରଲିପ୍ତ ,ବଙ୍ଗୋପସାଗରରେ ଅବସ୍ଥିତ ଏକ ପ୍ରାଚୀନ ଦ୍ୱିପ । ଆଧୁନିକ ଭାରତରେ ଏହା ପଶ୍ଚିମ ବଙ୍ଗର ମେଦିନୀପୁର ଜିଲ୍ଲା ଅଧୀନରେ ରହିଛି । ପୁରାତନ ବିଦ୍ୱାନମାନଙ୍କ ମତରେ ଏହା ପ୍ରାଚୀନ କାଳରେ ଓଡ଼ିଶା ଅଧୀନରେ ଥିଲା । ବିଶ୍ୱାସ କରାଯାଏ ଯେ ତାମ୍ରଲିପ୍ତ ଦକ୍ଷିଣ ଭାରତ ଓ ଦକ୍ଷିଣ-ପୂର୍ବ ଭାରତରର ମୌର୍ଯ୍ୟ ସାମ୍ରାଜ୍ୟ ରାଜ୍ୟର ବାଣିଜ୍ୟ ପଥର ଶେଷ ଅଂଶ ଥିଲା । ମୋଗଲମାରୀଠାରେ ଖନନଦ୍ୱାରା ଜଣାପଡେ ଯେ ଚୀନ ପରିବ୍ରାଜକ ଫା ହିଏନ କହିଥିବା ବୌଦ୍ଧ ବିହାର ସେହି ଆଞ୍ଚଳରେ ଥିଲା । ଏହା ରୂପନାରାୟଣ ନଦୀ ତୀରରେ ଥିଲା । ମହାଭାରତରେ ଏହି ସ୍ଥାନ ଭୀମା ଅଧିଗ୍ରହଣ କରିଥିବା ଉଲ୍ଲେଖ ରହିଛି । ଏହା ସେ ସମୟର ସମସ୍ତ ମୁଖ୍ୟ ସ୍ଥାନ ସହ ସଡକଦ୍ୱାରା ସଂଯୁକ୍ତ ଥିଲା ।
ରିୟା କପୁର  (ଜନ୍ମ ୫ ମାର୍ଚ୍ଚ ୧୯୮୭) ଜଣେ ଭାରତୀୟ ଚଳଚ୍ଚିତ୍ର ନିର୍ମାତା ଅଟନ୍ତି  । ସେ ତାଙ୍କ ଭଉଣୀ ସୋନମ କପୁରଙ୍କ ସହ ଫ୍ୟାଶନ ଲାଇନ ରେହସନର ମାଲିକ ମଧ୍ୟ ଅଟନ୍ତି । ପ୍ରାରମ୍ଭିକ ଏବଂ ବ୍ୟକ୍ତିଗତ ଜୀବନ ରିୟା କପୁର ଅଭିନେତା ଅନିଲ କପୁର ଏବଂ ତାଙ୍କ ପତ୍ନୀ ସୁନୀତାଙ୍କ ଝିଅ, ଅଭିନେତ୍ରୀ ସୋନମ କପୁର ଏବଂ ହର୍ଷବର୍ଦ୍ଧନ କପୁରଙ୍କ ଭଉଣୀ, ଚଳଚ୍ଚିତ୍ର ନିର୍ମାତା ସୁରିନ୍ଦର କପୁରଙ୍କ ନାତୁଣୀ, ଚଳଚ୍ଚିତ୍ର ନିର୍ମାତା ବୋନି କପୁର ଏବଂ ତାଙ୍କ ପତ୍ନୀ ସ୍ୱର୍ଗତ ମୋନା ଶୌରୀ କପୁର ଏବଂ ସ୍ୱର୍ଗତ ଅଭିନେତ୍ରୀ ଶ୍ରୀଦେବୀଙ୍କ ଝିଆରୀ ଅଟନ୍ତି । ତାଙ୍କ ସମ୍ପର୍କୀୟମାନେ ହେଉଛନ୍ତି- ଅଭିନେତା ଅର୍ଜୁନ କପୁର, ଜାନଭୀ କପୁର, ମୋହିତ ମାରୱା ଏବଂ ଅଭିନେତା ରଣଭୀର ସିଂ । କପୁର ନ୍ୟୁୟର୍କ ବିଶ୍ୱବିଦ୍ୟାଳୟରୁ  "ଡ୍ରାମାଟିକ୍ ସାହିତ୍ୟ" ରେ ସ୍ନାତକ ହାସଲ କରିଥିଲେ । କପୁର ୨୦୨୧ ମସିହାରେ ନିଜର ୧୨ ବର୍ଷର ପୁରୁଣା ସାଥୀ, କରଣ ବୁଲାନିଙ୍କୁ ବିବାହ କରିଥିଲେ । ବୃତ୍ତି  କପୁର ୨୦୧୦ ମସିହାରେ ରାଜଶ୍ରୀ ଓଝାଙ୍କ ଫିଲ୍ମ ଆୟଶା ସହିତ ଚଳଚ୍ଚିତ୍ର ନିର୍ମାତା ଭାବରେ ନିଜର କ୍ୟାରିଅର ଆରମ୍ଭ କରିଥିଲେ, ଯେଉଁଥିରେ ତାଙ୍କ ଭଉଣୀ ସୋନମ ଏବଂ ଅଭୟ ଦେଓଲ ପ୍ରମୁଖ ଭୂମିକାରେ ଅଭିନୟ କରିଥିଲେ । ପରେ ସେ ଶଶଙ୍କା ଘୋଷଙ୍କ ନିର୍ଦ୍ଦେଶିତ ୨୦୧୪ ମସିହା ଚଳଚ୍ଚିତ୍ର ଖୁବ୍ସୁରତ ଚଳଚ୍ଚିତ୍ରର ନିର୍ମାଣ କରିଥିଲେ । ୨୦୧୭ ମସିହାରେ, ସେ ତାଙ୍କ ଭଉଣୀ ସୋନମ କପୁରଙ୍କ ସହ ରେହସନ ନାମକ ଏକ ଅନଲାଇନ ସଂସ୍ଥା ଆରମ୍ଭ କରିଥିଲେ । କପୁର ବୀରେ ଦି ୱେଡିଂର ପ୍ରଯୋଜନା କରିଛନ୍ତି, ଯାହା ୧ ଜୁନ୍ ୨୦୧୮ ମସିହାରେ ମୁକ୍ତିଲାଭ କରିଥିଲା ।
ଟ୍ରେମେଲିମୁମାବ  (ଇଂରାଜୀ ଭାଷାରେ ), ଇମ୍ଜୁଡୋ ତାହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ହେପାଟୋସେଲୁଲାର କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ଯେଉଁଥିରେ କେବଳ ଅସ୍ତ୍ରୋପଚାରଦ୍ୱାରା ବାହାର କରାଯାଇପାରିବ ନାହିଁ ଏବଂ କେତେକ ପ୍ରକାରର ଅଣ-ଛୋଟ କୋଷ ଫୁସଫୁସ କର୍କଟ  (ଏନଏସସିଏଲସି/ ) ଯାହା ଶରୀରର ଅନ୍ୟ ଅଂଶକୁ ବ୍ୟାପିଥାଏ  । ଏହା ସାଧାରଣତଃ ଦୁର୍ଭାଲୁମାବ ସହିତ ବ୍ୟବହୃତ ହୁଏ  ଏହା ଇଞ୍ଜେକସନ ଆକାରରେ ଏକ ଶିରାରେ ଧୀରେ ଧୀରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ଥକାପଣ, ଗଲୁ ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, କୋଲାଇଟିସ ଏବଂ ହେପାଟାଇଟିସ ଭଳି ଇମ୍ମ୍ୟୁନ ସମସ୍ୟା ଅନ୍ତର୍ଭୁକ୍ତ ହୋଇପାରେ ଏବଂ ସଂକ୍ରମଣ ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଏବଂ ପ୍ରତିରକ୍ଷା ଯାଞ୍ଚ ପଏଣ୍ଟ ବ୍ଲକର୍   ଯାହା ସାଇଟୋଟକ୍ସିକ୍ ଟି-ଲିମ୍ଫୋସାଇଟ୍-ଜଡିତ ଆଣ୍ଟିଜେନ ୪  ( -4)କୁ ଅବରୋଧ କରିଥାଏ  । ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟ୍ରେମେଲିମୁମାବ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ନିର୍ମାତାମାନେ ୟୁରୋପରେ ଅନୁମୋଦନ ପାଇଁ ଆବେଦନ କରିଛନ୍ତି । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ୭୫ ମିଗ୍ରା ମୂଲ୍ୟ ପ୍ରାୟ ୧୦,୩୦୦ ଡଲାର ଥିଲା ।
ମାରୁଦୁରୁ ଗୋପାଲନ ରାମଚନ୍ଦ୍ରନ  17 1917   24 1987 ,  ( ଏମ. ଜି. ରାମଚନ୍ଦ୍ରନ ବା ନାମରେ ଲୋକପ୍ରିୟ) ହେଉଛନ୍ତି ଜଣେ ଭାରତୀୟ କଥାଚିତ୍ର ତାରକା, କଥାଚିତ୍ର ନିର୍ମାତା ତଥା ରାଜନିତୀଜ୍ଞ ଯିଏ କି ୧୯୭୭ରୁ ୧୯୮୭ ଯାଏଁ ତାମିଲନାଡୁର ମୁଖ୍ୟମନ୍ତୀ ଥିଲେ  । ତାମିଲ କଥାଚିତ୍ର ଜଗତର ଜଣେ ଅପ୍ରତିଦ୍ୱନ୍ଦୀ ଅଭିନେତା ସହ ସେ ତାମିଲନାଡୁ ସଂସ୍କୃତିର ପ୍ରତିମା ଭାବେ ଗଣ୍ୟ ହୁଅନ୍ତି । ତାମିଲ ଜଗତର ଏହି ଅଭିନେତା ତଥା ମାନବବାଦୀ ନେତା  " "   (ଲୋକଙ୍କ ରାଜା),  " "   (କ୍ରାନ୍ତିକାରୀ ନେତା) &  " "   (ଗୁରୁ) ନାଆଁରେ ମଧ୍ୟ ସେ ସୁପରିଚିତ  । ଯୁବାବସ୍ଥାରେ ରନଚନ୍ଦ୍ରନ ଓ ତାଙ୍କ ବଡ଼ ଭାଇ ଏମ. ଜି. ଚକ୍ରପାଣି ଏକ ନାଟକ ଦଳରେ ଯୋଗ ଦେଇ ପରିବାର ପ୍ରତିପୋଷନ କରୁଥିଲେ । ସେହି ସମୟରେ ମହାତ୍ମା ଗାନ୍ଧୀଙ୍କ ନୀତି ଓ ଆଦର୍ଶରେ ଅନୁପ୍ରାଣିତ ହୋଇ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଲେ । କିଛିବର୍ଷ ନାଟକରେ ଅଭିନୟ କରିବା ପରେ ସେ ୧୯୩୬ରେ ତାଙ୍କର ପ୍ରଥମ କଥାଚିତ୍ର ସାଥୀ ଲୀଳାବତୀରେ ଏକ ସହ ଅଭିନେତା ଭାବେ ଅଭିନୟ କଲେ । ୧୯୪୦ର ଶେଷ ଭାଗ ବେଳକୁ ସେ ତାମିଲ କଥାଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିବା ସହ ପରବର୍ତ୍ତୀ ତିନି ଦଶକ ଧରି ତାମିଲ କଥାଚିତ୍ର ଜଗତର ଅପ୍ରତିଦ୍ୱନ୍ଦୀ ତାରକା ଭାବେ ନିଜକୁ ପ୍ରତିଷ୍ଠିତ କରିପାରିଥିଲେ । ସେ ସି ଏନ୍ ଆନ୍ନାଦୁରାଇଙ୍କ ପରିଚାଳିତ ରାଜନୈତିକ ଦଳରେ ଯୋଗ ହେଲେ ଏବଂ ଚିତ୍ରତାରକା ଭାବେ ତାଙ୍କର ଲୋକପ୍ରିୟତା ବଳରେ ଦଳରେ ତାଙ୍କ ପ୍ରତିଷ୍ଠା ବୃଦ୍ଧି ପାଇଲା । ୧୯୭୨ ମସିହାରେ, ଆନ୍ନାଦୁରାଇଙ୍କ ମୃତ୍ୟୁର ତିନି ବର୍ଷ ପରେ ସେ କରୁଣାନିଧିଙ୍କ ନେତୃତ୍ୱରେ ପରିଚାଳିତ ଦଳ ତ୍ୟାଗ କରି ନାମରେ ନିଜର ଏକ ଆଞ୍ଚଳିକ ରାଜନୈତିକ ଦଳ ଗଠନ କଲେ । ଏହାର ପାଞ୍ଚ ବର୍ଷ ପରେ ୧୯୭୭ରେ କୁ କ୍ଷମତାଚ୍ୟୁତ କରି ର ନେତୃତ୍ୱରେ ଏକ ଗଠବନ୍ଧନ ସରକାର ତାମିଲନାଡୁରେ ସରକାର ଗଠନ କଲା । ଏହି କ୍ରମରେ ସେ ତାମିଲନାଡୁର ମୁଖ୍ୟମନ୍ତ୍ରୀ ହେଲେ । ତାମିଲନାଡୁର ରାଜନୈତିକ ଇତିହାସରେ ଚିତ୍ରତାରକାରୁ ମୁଖ୍ୟମନ୍ତ୍ରୀ ହେବାରେ ସେ ହେଉଛନ୍ତି ପ୍ରଥମ ବ୍ୟକ୍ତି । ୧୯୮୦ର ଏକ ମଧ୍ୟବର୍ତ୍ତୀ ଛଅମାସ ସମୟକୁ ବାଦଦେଲେ, ଯେତେବେଳେ କି କେନ୍ଦ୍ର ବ୍ୟାବିନେଟଦ୍ୱାରା ତାଙ୍କ ସରକାର ଗାଦିଚ୍ୟୁତ ହୋଇଥିଲା, ୧୯୮୦ ତଥା ୧୯୮୪ର ଦୁଇଟିଯାକ ନିର୍ବାଚନରେ ଜୟଲାଭ କରି ତାଙ୍କ ମୃତ୍ୟୁ ପର୍ଯ୍ୟନ୍ତ  (୧୯୮୭) ସେ ତାମିଲନାଡୁର ମୁଖ୍ୟମନ୍ତ୍ରୀ ଆସନ ଅଳଂକୃତ କରିଥିଲେ  । ପ୍ରରମ୍ଭିକ ଜୀବନ ଶ୍ରୀଲଙ୍କାସ୍ଥିତ କାଣ୍ଡିର ଏକ ମାଲୟାଲାମୀ ପରିବାରରେ .ଙ୍କ ଜନ୍ମ । ବାପା ଥିଲେ ମେଲାକାଥ ଗୋପାଳ ମେନନ ଏବଂ ମାଆ ଥିଲେ ମାରୁଥୁରୁ ସତ୍ୟଭାମା । ଜୀବନର ପ୍ରାରମ୍ଭିକ ଅବସ୍ଥାରେ . ଜଣେ ଧାର୍ମିକ ହିନ୍ଦୁ ତଥା ଭଗବାନ ମୁରୁଗାନଙ୍କ ଭକ୍ତ ଥିଲେ । , ଦଳରେ ଯୋଗଦେବା ପରେ ସେ ଏକ ତର୍କବାଦୀ ବନିଗଲେ । . ଙ୍କ ପ୍ରଥମ ବିବାହିତା ପତ୍ନୀ ଚିତାରୀକୁଲାମ କମ ବୟସରେ ଅସୁସ୍ଥ ରହି ମୃତ୍ୟୁବରଣ କଲେ । . ଙ୍କ ଦ୍ୱିତୀୟ ବିବାହ ହୋଇଥିଲା ସତ୍ୟାନନ୍ଦବତୀଙ୍କ ସହ । କିନ୍ତୁ ସେ ମଧ୍ୟ ଯକ୍ଷ୍ମା ରୋଗରେ ଆକ୍ରାନ୍ତ ହୋଇ ମୃତ୍ୟୁବରଣ କଲେ । ୧୯୬୫ରେ . ତୃତୀୟ ପାତ୍ନୀଭାବେ ତାମିଲ ଚଳଚ୍ଚିତ୍ର ଜଗତର ଏକ ପୂର୍ବତନ ତାରକା ଭି ଏନ୍ ଜାନକୀଙ୍କୁ ବିବାହ କଲେ । ତେବେ ଜାନକୀ .ଙ୍କୁ ବିବାହ କରିବା ନିମିତ୍ତ ନିଜର ପ୍ରଥମ ସ୍ୱାମୀ ଗଣପତୀଙ୍କୁ ଛାଡପତ୍ର ଦେଇଥିଲେ ।
"ସତ୍ୟମେବ ଜୟତେ"    -        ଆକ୍ଷରିକ ଅର୍ଥସତର ସଦା ଜୟ ହୁଏ  ମୁଣ୍ଡକ ଉପନିଷଦର ଏକ ହିନ୍ଦୁ ମନ୍ତ୍ର । ଭାରତର ସ୍ୱାବଧିନତା ପରେ ଏହାକୁ ଜାତୀୟ ବାଣୀ ଭାବରେ ଗ୍ରହଣ କରାଗଲା । ଜାତୀୟ ଚିହ୍ନ ତଳେ ଏହା ଦେବନାଗରୀ ଲିପିରେ ଖୋଦିତ ହୋଇଛି । ଭାରତୀୟ ଟଙ୍କାର ଏକ ପାଖରେ ମଧ୍ୟ ଏହା ଅଙ୍କିତ । ଏହା ଖ୍ରୀ.ପୂ. ୨୫୦ରେ ଉତ୍ତର ପ୍ରଦେଶର ବାରାଣାସୀଠାରେ ସ୍ଥାପିତ ଅଶୋକଙ୍କ ସିଂହର ଏକ ଅନୁକରଣ, କିନ୍ତୁ ଏଥିରେ ବାଣୀଟି ନାହିଁ ।
ଚନ୍ଦ୍ରଗିରି ଓଡ଼ିଶାର ଗଜପତି ଜିଲ୍ଲାରେ ଥିବା ଏକ ବୌଦ୍ଧ ବିହାର ଓ ଉପାସନା ସ୍ଥଳ । ୧୯୫୯ରେ ଚୀନରେ ତିବ୍ୱତ ଅଧିଗ୍ରହଣ ସମୟରେ ଅନେକ ତିବ୍ୱତୀୟ ଏଠାରେ ଆସି ଆଶ୍ରୟ ନେଇଥିଲେ । ଏହା ଯଦିଓ ଓଡ଼ିଶାର ବାକି ସବୁ ଯାଗାଠାରୁ ଅଲଗା ନୁହେଁ ତେବେ ଏଠାକାର ପରିବେଶ ପୁରା ଅଲଗା । ଠାଏ ଠାଏ ସାନ ସାନ ବୌଦ୍ଧ କୁଡ଼ିଆ ଘର ଓ ବୌଦ୍ଧ ବିହାର ଅଛି । ଅବସ୍ଥାନ ଏଠାକାର ବସ ରହିବା ଯାଗାର ନାମ ହେଲା ଲୋବେରସିଙ୍ଗ । ଏହା ତପ୍ତପାଣିରୁ ୩୫ କି.ମି. ଦୂର । ଏଠାରେ ତିବ୍ୱତୀୟ ଲୁଗା ଓ ଅନ୍ୟାନ୍ୟ ସାମଗ୍ରୀ ମିଳିଥାଏ ।
ଭାଲବେନାଜାଇନ, ଏକ ବାଣିଜ୍ୟ ନାମରେ ଇନଗ୍ରେଜା, ଯାହା ଆଣ୍ଟିସାଇକୋଟିକ କାରଣରୁ ହେଉଥିବା ଦୀର୍ଘ ସମୟ ଧରି ଚଳପ୍ରଚଳ ଅସୁବିଧା ଭୋଗୁଥିବା ଟାର୍ଡିଭ୍ ଡିସ୍କିନେସିଆର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ପାଟିରେ ଦିଆଯାଏ । ଏହାର ଦୀର୍ଘକାଳୀନ ବ୍ୟବହାର ଆବଶ୍ୟକ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ନିଦ୍ରା, ମୂତ୍ର ଧାରଣ, ମୁଣ୍ଡ ବୁଲାଇବା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର ଅନ୍ତର୍ଭୁକ୍ତ । ଗୁରୁତର ବୃକ୍‌କ ସମସ୍ୟା ଥିବା ଲୋକଙ୍କୁ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ଭେସିକୁଲାର ମୋନୋଆମିନ ଟ୍ରାନ୍ସପୋର୍ଟର ୨  ( 2) ପ୍ରତିବନ୍ଧକ  । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭାଲବେନାଜାଇନ ଅନୁମୋଦିତ ହୋଇଥିଲା । ୨୦୧୮ ସୁଦ୍ଧା ଏହାର ଚିକିତ୍ସା ପିଛା ଏକ ମାସକୁ ୫,୭୫୦ରୁ ୬,୨୨୫ ଡଲାର ଖର୍ଚ୍ଚ ହେଉଥିଲା । ଏହା କେବଳ କିଛି ଔଷଧାଳୟରେ ଉପଲବ୍ଧ । ୨୦୧୮ ସୁଦ୍ଧା ୟୁରୋପରେ ଏହାକୁ ବିକ୍ରୟ କରିବାର ଯୋଜନା ନଥିଲା ।
ଇନ୍‌ଫ୍ଲୁଏଞ୍ଜା ରୋଗ ଫ୍ଲୁ ନାମରେ ମଧ୍ୟ ପରିଚିତ । ସ୍ତନ୍ୟପାୟୀ ପ୍ରାଣୀ ଓ ପକ୍ଷୀମାନଙ୍କର ଇନ୍‌ଫ୍ଲୁଏଞ୍ଜା ଏକ ସଂକ୍ରାମକ ରୋଗ । ଇନ୍‌ଫ୍ଲୁଏଞ୍ଜା ଭୁତାଣୁ ଅର୍ଥୋମିକ୍ସୋଭିରିଡେ ପ୍ରଜାତିର ଏକ ଆର୍.ଏନ୍.ଏ. ଭୁତାଣୁ । ଏହାର ଲକ୍ଷଣ: କମ୍ପ, ଜ୍ୱର, ନାକରୁ ପାଣି ବୋହିବା, ତଣ୍ଟି ଦରଜ, ମାଂସ ପେଶୀ ଯନ୍ତ୍ରଣା, ମୁଣ୍ଡ ବ୍ୟଥା  (ବେଳେ ବେଳେ ଅତ୍ୟଧିକ), କାଶ, ଦୂର୍ବଳତା/ଥକ୍କାଣ ଓ ରୋଗା ଅନୁଭବ  । ଏହି ରୋଗକୁ ସାଧାରଣ ଶର୍ଦ୍ଦି ରୋଗ ସହ ଭ୍ରମ ହୁଏ କିନ୍ତୁ ଏହା ଶର୍ଦ୍ଦି ଅପେକ୍ଷା ଗୁରୁତର ରୋଗ ଓ ଏହାର ଭୁତାଣୁ ମଧ୍ୟ ସମାନ ନୁହେଁ। ପିଲାମାନଙ୍କରଏହି ରୋଗରେ ବାନ୍ତି ଲାଗେ ଓ ବାନ୍ତି ହୁଏ ଓ ଅନେକ ସମୟରେ ଗ୍ୟାସ୍ଟ୍ରୋଏଣ୍ଟେରାଇଟିସ୍ ରୋଗରେ ଏହି ଭଳି ହେବାରୁ ତାହାକୁ ସ୍ଟମାକ ଫ୍ଲୁ ଓ ୨୪ ଘଣ୍ଟିଆ ଫ୍ଲୁ ନାମ ଦେଇ କହନ୍ତି । ଏହାର ଇନ୍‌ଫ୍ଲୁଏଞ୍ଜା ସହ କୌଣସି ସମ୍ପର୍କ ନାହିଁ । ବେଳେ ବେଳେ ନିମୋନିଆ ଭୁତାଣୁଦ୍ୱାରା ଇନ୍‌ଫ୍ଲୁଏଞ୍ଜା ରୋଗ ନିମୋନିଆ ରୋଗକୁ ରୁପାନ୍ତରିତ ହୋଇଯାଏ, ଏପରିକି ଅତି ସୁସ୍ଥ ଲୋକକୁ ମଧ୍ୟ ଆକ୍ରମଣ କରେ । ଇନ୍‌ଫ୍ଲୁଏଞ୍ଜା ରୋଗ ହୋଇ ଭଲ ଦିଗକୁ ଗତି କରୁଥିବା ବେଳେ ହଠାତ ଖରାପ ଦିଗକୁ ଗତି କରିବାର ଦେଖାଗଲେ ନିମୋନିଆ ହେବା ସନ୍ଦେହ କରାଯାଏ । ଇନ୍‌ଫ୍ଲୁଏଞ୍ଜା ରୋଗରେ ନିଶ୍ୱାସ ପ୍ରଶ୍ୱାସରେ କଷ୍ଟ ଅନୁଭବ ନିମୋନିଆକୁ ଗତି କରିବାର ଅନ୍ୟ ଏକ ସତର୍କ ଲକ୍ଷଣ । ଇନ୍‌ଫ୍ଲୁଏଞ୍ଜା ଏକ ବାୟୁ ବାହିତ ଭୁତାଣୁ ରୋଗ । କାଶିବା ଓ ଛିଙ୍କିବା ବେଳେ କ୍ଷୁଦ୍ର ଜଳ କଣାରେ ଏହି ଜୀବାଣୁ ଦେହରୁ ବାହାରି ବାୟୁ ମଣ୍ଡଳରେ ଉଡ଼ି ସୁସ୍ଥ ଲୋକକୁ ସଂକ୍ରମିତ ହୁଏ । ରୋଗୀ ବ୍ୟବହୃତ ଜିନିଷ ସଂସ୍ପର୍ଷରେ ଆସିଲେ, ନାକରୁ ବାହାରୁ ଥିବା ପାଣି ଓ ରୋଗା ପକ୍ଷୀ ସଂସ୍ପର୍ଷରେ ଆସିଲେ ମଧ୍ୟ ଇନ୍‌ଫ୍ଲୁଏଞ୍ଜା ସଂକ୍ରମିତ ହୁଏ । ସୂର୍ଯ୍ୟାଲୋକ, ବିଭିନ୍ନ ଆଣ୍ଟିସେପ୍ଟିକ ଓ ଡିସ୍ଇନ୍‌ଫେକ୍ଟାଣ୍ଟଦ୍ୱାରା ଇନ୍‌ଫ୍ଲୁଏଞ୍ଜା ଭୁତାଣୁ କ୍ରିୟାହୀନ ହୋଇଯାଆନ୍ତି । ସାବୁନଦ୍ୱାରା ମଧ୍ୟ ଏହାର ଶକ୍ତି କମିଯାଏ । ଏଣୁ ବାରମ୍ବାର ହାତ ଧୋଇବାଦ୍ୱାରା ରୋଗ ସଂକ୍ରମଣ ଆଶଙ୍କା କମିଯାଏ । ପୃଥିବୀରେ ଋତୁ ଭିତ୍ତିକ ମଡ଼କ ଆକାରରେ ଏହା ବ୍ୟାପେ ଯାହା ଫଳରେ ୩ରୁ ୫ ନିୟୁତ ଲୋକ ଭୟାନକ ଭାବେ ଏହି ରୋଗରେ ଆକ୍ରାନ୍ତ ହୁଅନ୍ତି ଓ ସେମାନଙ୍କ ମଧ୍ୟରୁ ୨,୫୦,୦୦୦ରୁ ୫,୦୦,୦୦୦ ରୋଗୀ ମୃତ୍ୟୁ ବରଣ କରନ୍ତି । ବିଂଶ ଶତାବ୍ଦୀରେ ଏହି ରୋଗର ତିନୋଟି ଅତି ମହାମାରୀ   ହୋଇ ନିୟୁତ ନିୟୁତ ରୋଗୀ ମରିଗଲେ । ବେଳେ ବେଳେ ପକ୍ଷୀମାନଙ୍କଠାରୁ ନୂଆ ଜାତିର ଭୁତାଣୁ ସଂକ୍ରମଣ କରନ୍ତି । ଏପ୍ରିଲ ୨୦୦୯ ମସିହାରେ ଏହିଭଳି ଗୋଟିଏ ନୂଆ ଭୁତାଣୁ ଆସିଲା ଯାହା ମନୁଷ୍ୟ, ଘୁଷୁରି ଓ ବାର୍ଡ ଫ୍ଲୁ ଜିନକୁ ମିଶେଇ ତିଆରି ହୋଇଥିଲା । ଏହାକୁ ପ୍ରଥମେ ସ୍ୱାଇନ୍ ଫ୍ଲୁ ନାମ ଦିଆଯାଇଥିଲା । ପରେ ଏହାର ନାମ ଇନ୍‌ଫ୍ଲୁଏଞ୍ଜା ଏ/ଏଚ୍ ୧ଏନ୍ ୧  ( / 1 1) ରଖାଗଲା  । ଏହି ରୋଗର ମୃତ୍ୟୁ ହାର କମ ଥିଲା। ବିକଶିତ ଦେଶମାନଙ୍କରେ ଲୋକମାନଙ୍କ ନିମନ୍ତେ ଇନ୍‌ଫ୍ଲୁଏଞ୍ଜା ଟିକା ମିଳେ । ତିନି ପ୍ରକାର ପରିସ୍କୃତ ଓ ନିଷ୍କ୍ରିୟ ଭୁତାଣୁକୁ ନେଇ ଟ୍ରାଇଭାଲେଣ୍ଟ ଇନ୍‌ଫ୍ଲୁଏଞ୍ଜା ଟିକା  ( ବା ) ପ୍ରସ୍ତୁତ ହୋଇଛି  । ଏହି ଟିକା ଅପେକ୍ଷାକୃତ ନିରାପଦ । ଇନ୍‌ଫ୍ଲୁଏଞ୍ଜା ରୋଗର ଗୋଟିଏ ବଡ଼ ବିପଦ ଜନକ କଥା ହେଲା ଏହାର ସମୟାନୁକ୍ରମେ ନୂଆ ନୂଆ ଭୁତାଣୁ ସ୍ଟ୍ରେନ୍ ସୃଷ୍ଟି ହୁଏ । ଏହି କାରଣ ଯୋଗୁ ପ୍ରସ୍ତୁତ ଟିକା ସବୁ ବେଳେ କାମ କରିବା ସନ୍ଦେହ ଜନକ । ଏହି ରୋଗ ନିମନ୍ତେ ଔଷଧର     କାର୍ଯ୍ୟ ଦକ୍ଷତା ବିଷୟରେ ଲିଖିତ ବିବରଣୀ ନାହିଁ ।
ରାୱାତଭାତା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଚିତ୍ତଉର୍‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାୱାତଭାତା ୨୪.୯୨୯୮ ଉତ୍ତର ଅକ୍ଷାଂଶ ଓ ୭୫.୫୯୨୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୯୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାୱାତଭାତା ସହରର ମୋଟ ଜନସଂଖ୍ୟା ୩୪୬୭୭ ଅଟେ । ସେଥି ମଧ୍ୟରୁ ୫୨.୫୮% ଜଣ ପରୁଷ ହୋଇଥିବା ବେଳେ ୪୭.୪୨% ଜଣ ନାରୀ ଅଟନ୍ତି । ରାୱାତଭାତାର ସାକ୍ଷରତା ହାର ୭୨.୪୨% ଅଟେ । ଏହା ଜାତୀୟ ହାରଠାରୁ ୭.୫୮% ପ୍ରତିଶତ କମ ଅଟେ । ସେଥିରୁ ୪୧.୬୦% ପ୍ରତିଶତ ପୁରୁଷ ଓ ୩୦.୮୨% ନାରୀ ଅଟନ୍ତି । ୧୪.୪୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାୱାତଭାତାର ସରକାରୀ ଭାଷା ଅଟେ ।
ପରମହଂସ ପ୍ରଜ୍ଞାନାନନ୍ଦ  (ତ୍ରିଲୋକୀ ଦାଶ) ଓଡ଼ିଶାରେ ଜନ୍ମିତ ଜଣେ ଭାରତୀୟ ହିନ୍ଦୁ ସନ୍ୟାସୀ  । ସେ ଜଣେ ଲେଖକ, ବକ୍ତା, କ୍ରିୟାଯୋଗୀ ଓ ଯୋଗଗୁରୁ । ସେ ଆନ୍ତର୍ଜାତୀୟ କ୍ରିୟାଯୋଗ ସଙ୍ଗଠନର ପ୍ରଧାନ ଅଟନ୍ତି । ପ୍ରାରମ୍ଭିକ ଜୀବନ ପ୍ରଜ୍ଞାନାନନ୍ଦ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ପଟାମୁଣ୍ଡାଇ ଅନ୍ତର୍ଗତ ବେଲତଳ ଗ୍ରାମରେ ୧୯୫୯ ମସିହା ଅଗଷ୍ଟ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନିରଞ୍ଜନ ଦାଶ ଓ ମାତାଙ୍କ ନାମ ବୈଦେହୀ ଦେବୀ । ତାଙ୍କର ମୂଳ ନାମ ଥିଲା ତ୍ରିଲୋକୀ ଦାଶ । ପଟାମୁଣ୍ଡାଇର ମନ୍ମଥନାଥ ଉଚ୍ଚ ବିଦ୍ୟାଳୟରୁ ମାଧ୍ୟମିକ ଶିକ୍ଷା ଗ୍ରହଣ କରିବା ପରେ କେନ୍ଦ୍ରାପଡ଼ା ମହାବିଦ୍ୟାଳୟରୁ ଉଚ୍ଚମାଧ୍ୟମିକ ବିଜ୍ଞାନ ଶିକ୍ଷା ପ୍ରାପ୍ତ କରିଥିଲେ । ସେ ଅର୍ଥଶାସ୍ତ୍ରରେ ସ୍ନାତକୋତ୍ତର ଡିଗ୍ରୀ ଲାଭ କଲା ପରେ, ସରକାରୀ ମହାବିଦ୍ୟାଳୟରେ ଅଧ୍ୟାପକ ଭାବେ ଶିକ୍ଷାଦାନ କରିଥିଲେ । ଛାତ୍ର ଅବସ୍ଥାରେ ସେ ପରମହଂସ ହରିହରାନନ୍ଦ ଗିରିଙ୍କଠାରୁ କ୍ରିୟାଯୋଗର ଦୀକ୍ଷା ଗ୍ରହଣ କରିଥିଲେ । କର୍ମଜୀବନ ପ୍ରଜ୍ଞାନାନନ୍ଦ ଶିକ୍ଷା ଜୀବନ ସାରିବା ପରେ ପ୍ରାଧ୍ୟାପକ ଭାବେ ବିଭିନ୍ନ ସରକାରୀ ମହାବିଦ୍ୟାଳୟରେ ଅର୍ଥନୀତିର ଅଧ୍ୟାପକ ଭାବେ କାର୍ଯ୍ୟରତ ରହିଥିଲେ । ପ୍ରାୟ ଏଗାର ବର୍ଷ କାର୍ଯ୍ୟରତ ରହିବା ପରେ, ସେ ୧୯୯୩ ମସିହାରେ ସନ୍ନ୍ୟାସ ଗ୍ରହଣ କରି, ସ୍ୱାମୀ ପ୍ରଜ୍ଞାନାନନ୍ଦ ଗିରି ନାମ ଗ୍ରହଣ କରିଥିଲେ । ତାଙ୍କ ୩୯ମ ଜନ୍ମ ଦିବସରେ ତାଙ୍କ ଗୁରୁ ତାଙ୍କୁ ପରମହଂସ ଉପାଧି ପ୍ରଦାନ କରିଥିଲେ । ୧୯୯୯ ମସିହାରେ ଦକ୍ଷିଣ ଆଫ୍ରିକାରେ ଅନୁଷ୍ଠିତ ବିଶ୍ୱ ଧର୍ମ ସମ୍ମିଳନୀରେ ସେ ଅନ୍ୟତମ ବକ୍ତା ଭାବେ ଯୋଗ ଦେଇ ଅଭିଭାଷଣ ଦେଇଥିଲେ । ଜଣେ ଯୋଗ ଓ ଆଧ୍ୟାତ୍ମିକ ଗୁରୁ ଭାବେ ସେ ବର୍ତ୍ତମାନ କାର୍ଯ୍ୟରତ । ଏତଦବ୍ୟତୀତ ସ୍ୱାସ୍ଥ୍ୟ ସେବା, ଶିକ୍ଷା, ପରିବେଶ ସୁରକ୍ଷା ଆଦି କ୍ଷେତ୍ରରେ ତାଙ୍କଦ୍ୱାରା ସ୍ଥାପିତ ପ୍ରଜ୍ଞାନ ମିଶନ କାର୍ଯ୍ୟରତ । ସ୍ୱଦେଶୀ ଗୋବଂଶର ସୁରକ୍ଷା ଓ ବୃଦ୍ଧି, ଜୈବିକ କୃଷିର ପ୍ରସାର, ଐତିହପୂର୍ଣ୍ଣ ପ୍ରାଚୀ ନଦୀର ସୁରକ୍ଷା ଆଦି ତାଙ୍କର ଅନ୍ୟାନ୍ୟ ଉଲ୍ଲେଖନୀୟ କାର୍ଯ୍ୟ । ଦର୍ଶନ ଓ ଅନ୍ୟାନ୍ୟ ବିଷୟ ଉପରେ ସେ ଅନେକ ଗୁଡିଏ ପୁସ୍ତକ ରଚନା କରିଛନ୍ତି ଯାହା ବିଭିନ୍ନ ଭାଷାରେ ପ୍ରକାଶିତ ।
ଆଦିତ୍ୟ ଗାଦଭି  (ଜନ୍ମ: ୩ ଅପ୍ରେଲ ୧୯୯୪) ଜଣେ ଭାରତୀୟ ଗୁଜରାଟୀ ଲୋକଗୀତ ଗାୟକ ତଥା କଥାଚିତ୍ରର ପ୍ରଚ୍ଛଦପଟ ଗାୟକ  । ସେ ବିଭିନ୍ନ ଭାରତୀୟ ଭାଷାରେ ଅନେକ ଚାର୍ଟ-ଟପିଙ୍ଗ୍ ଗୀତ ପରିବେଷଣ କରିଛନ୍ତି । ଗୁଜରାଟୀ କଥାଚିତ୍ରରେ ଗୀତ ଗାଇବା ସହିତ ତାଙ୍କର କିଛି ଆଲବମ୍ ମୁକ୍ତିଲାଭ କରିଛି । ତାଙ୍କର ଉଲ୍ଲେଖନୀୟ ଗୀତ ମଧ୍ୟରେ ଖାଲାସି, ରଙ୍ଗ ମୋର୍ଲା, ଆଇପିଏଲ୍ ଦଳ ଗୁଜରାଟ ଟାଇଟନ୍ସର ଆନ୍ଥେମ୍ ଆଭା ଦେ ଆଦି ଅନ୍ୟତମ । ପ୍ରାରମ୍ଭିକ ଜୀବନ ଗାଦଭି ୧୯୯୪ ମସିହାର ଅପ୍ରେଲ ୩ ତାରିଖରେ ଗୁଜରାଟର ଏକ ଗୁଜରାଟୀ ଭାଷାଭାଷୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହେଉଛି ଯୋଗେଶ ଗାଦଭି । ସେ ଗୁଜରାଟୀ, ହିନ୍ଦୀ ଓ ମରାଠୀ ଭାଷାରେ କଥାବାର୍ତ୍ତା କରନ୍ତି । ପେଷା କାମସୂତ୍ର ୩ଡିରେ ସେ ଦୁଇଟି ଗୀତ ଗାଇଥିଲେ । ୧୮ ବର୍ଷ ବୟସରେ ସେ ଇ-ଟିଭି ଗୁଜରାଟରେ ପ୍ରସାରିତ ସଙ୍ଗୀତ ରିଆଲିଟି ଶୋ  'ଲୋକ ଗାୟକ ଗୁଜରାଟ' ର ବିଜୟୀ ହୋଇଥିଲେ । ସେ ଏ.ଆର୍. ରେହମାନଙ୍କ ସହିତ ଦୁବାଇ, ବଡ଼ୋଦରା ଆଦି ଜାଗାରେ ମଞ୍ଚରେ ସଙ୍ଗୀତ ପରିବେଷଣ କରିଛନ୍ତି । ସେ ରେହମାନଙ୍କ ସହିତ ହିନ୍ଦୀ କଥାଚିତ୍ର ଲେକର୍ ହମ୍ ଦିୱାନା ଦିଲ୍‌ରେ କାମ କରିଛନ୍ତି । ଆଇପିଏଲ୍ ୨୦୨୩ ସମୟରେ ସେ ନରେନ୍ଦ୍ର ମୋଦଇ ଷ୍ଟାଡିୟମରେ ଖେଳ ଆରମ୍ଭ ହେବା ପୂର୍ବରୁ ଗୁଜରାଟ ଟାଇଟନ୍ସର ଆନ୍ଥେମ୍  'ଆଭା ଦେ '  ପରିବେଷଣ କରିଥିଲେ । ସେ ଆମେରିକା ଓ କାନାଡ଼ାରେ ମଞ୍ଚ ସଙ୍ଗୀତ ପରିବେଷଣ କରିଛନ୍ତି । ପୁରସ୍କାର ଓ ସମ୍ମାନ ଶ୍ରେଷ୍ଠ ପାରମ୍ପାରିକ ଲୋକଗୀତ ଆଲବମ୍ ପାଇଁ ଗ୍ଲୋବାଲ୍ ଇଣ୍ଡିଆନ୍ ମ୍ୟୁଜିକ୍ ଏକାଡେମୀ ପୁରସ୍କାର ୨୦୧୪ ମସିହାରେ ଓସ୍କାର ପୁରସ୍କାର ପାଇଁ ମନୋନୀତ ହୋଇଥିବା କଥାଚିତ୍ର କାମସୂତ୍ର ୩ଡିରେ ସେ ଦୁଇଟି ଗୀତ ଗାଇଥିଲେ ।